
					壽世青編

					

					
[image: Wikisource logo]

					

					

					以2026年7月23日从维基文库导出

					
	此內容只供參考，並不能視作醫療意見。維基文庫可以收錄廣為人知之醫學著作。此等著作可能有錯，亦可能已過時。欲求醫藥之指導，請找合格之專業人員。





	
	
	壽世青編
作者：尤乘　清
	
	





		[image: 姊妹计划]姊妹计划: 数据项







	卷上

	卷下


珍本醫書集成_14雜著類.pdf     15頁


寢室宜忌說


凡人卧床常令高，則地氣不及，鬼吹不干。鬼氣侵人，常因地氣上逆耳。人卧室宇，當令潔净，
净則受靈氣，不潔則受故氣。故氣之亂人室宇，所爲不成，所根据不立，即一身亦爾，當常令沐浴潔净。 










卧時祝法


《黄素四十四方經》云：夜寢欲合眼時，以手撫心三過，閉目微祝曰：太靈九宫，太乙守房，百神
安位，魂魄和同，長生不死，塞滅邪凶，咒畢而寢。比名九宫隱祝寢魂之法。常能行之，使人魂魄安寧，
永获贞吉。 








睡訣


西山蔡季通云：睡侧而屈，覺正而伸，早晚以待，先睡心，後睡眼。朱晦謂未發之妙。
《千金方》云：半醉酒，獨自宿，软枕頭，暖蓋足，能息心，自瞑目。陸平泉云：每夜
欲睡，必走千步始寢。
《論語》曰：食不語，寢不言，寢卧不得多言笑。五臟如鍾磐，不悬則不可發聲。
伏氣有三种眠法：病龙眠，屈其膝也：寒猿眠，抱其膝也；龟鶴眠，踵其膝也。 








孫真人衛生歌


天地之間人爲貴，頭象天兮足象地。 


父母遺體宜保之，箕畴五福壽爲最。 


衛生切要知三戒，
大怒大欲并大醉。 


三者若還有一焉，須防損失真元氣。 


欲求長生先戒性，火不出兮神自定。 


木
還去火不成灰，人能戒性方延命。 


貪欲無窮志卻精，用心不已走元神。 


勞形散盡中和氣，更復
何能保此身。 


心若太费费則竭，形若太勞勞則歇。 


神若太傷傷則虛，氣若
太損損則絕。 


世人欲知衛生道，喜樂有常嗔怒少。 


心誠意正思慮除，順理修身去煩恼， 


春嘘明月木扶
肝，夏至呵心火自闲。 


秋定收金肺潤，冬吹腎水得平安。 


三焦嘻卻除煩熱，四季常呼脾化餐。 


切忌
出聲闻口耳，其功尤勝保神丹。 


發宜多梳氣宜煉，齿宜频叩津宜咽。 


子欲不死修昆仑，双手揩摩常在面
。 


春月少酸宜食甘，冬月宜苦不宜咸。 


夏要增辛减卻苦，秋辛可省便加酸。 


季月可咸甘略戒，自然五臟
保平安。 


若能全减身康健，滋味偏多多病難。 


春寒莫放绵衣薄，夏月多汗須换著。 


秋冬衣冷漸加添，莫
待病生才服藥。 


惟有夏月難調理，内有伏陰忌涼水。 


瓜桃生冷忌少餐，免致秋來生疟痢。 


君子之人守齋
戒，心旺腎衰宜切記。 


常令充實勿空虛，日食須當去油腻。 


太飽傷神饑傷胃，太渴傷血并傷氣。 


饑餐渴
飲勿太過，免致膨傷心肺。 


醉後強飲飽強食，未有此生不成疾。 


人資飲食以養身，去其甚者自安適。 


食
後須行百步多，手摩臍腹食消磨。 


夜半云根灌清水，丹田浊氣切須呵。 


飲酒可以陶性情，太飲過多防
有病。 


肺爲華蓋倘受傷，咳嗽勞精能損命。 


慎勿將盐去点茶，分明引賊入其家。 


下焦虛冷令人瘦，傷腎傷
脾防病加。 


坐卧切防腦後風，腦内入風人不壽， 


更兼醉飽卧風中，風才一入成災咎。 


雁有序兮犬有义，黑
鲤朝北知臣礼。 


人無礼义反食之，天地神明俱不喜。 


養體須當節五辛，五辛不節損元神。 


莫教引動虛陽發
，精竭神枯定丧身。 


不問在家并在外，若遇迅雷風雨至， 


急須端
肃敬天威。靜室收心須少避， 


恩愛牽纏不自由，利名萦绊几時休。 


放宽些子自家福，免致中年早白頭。 


顶天立地非容易，飽食暖衣寧不愧。 


思量無以報洪恩，早暮焚香谢天地。 


身安壽永事如何，胸次平夷積善
多。 


惜命惜身兼惜氣，请君熟玩衛生歌。 










真西山衛生歌


萬物惟人爲最貴，百歲光陰如旅寄。自非留意修養中，未免疾苦爲身累。何必餐霞饵大藥，妄意延令
等龟鶴，但於飲食嗜欲間，去其甚者將安樂。食後徐行百步多，兩手摩胁并胸腹。須臾轉手摩腎堂，謂之
運動水與土。仰面常呵三四呵，自然食毒氣消磨。醉眠飽卧俱無益，渴飲饑餐尤戒多。食不欲麄并欲速，寧
可少餐相接续。若教一顿飽充腸，損氣傷脾非爾福。生冷粘腻筋韧物，自死牲牢皆勿食。馒頭閉氣宜少餐，
生脍偏招脾胃疾。酢酱胎卵兼油腻，陳臭臭腌HT盡陰類。老弱若欲更食之，是借寇兵毋以異，炙之物須
冷吃，否則傷齿傷血脈。晚食常宜申酉時，向夜徒勞滯胸膈。飲酒莫教令大醉，大醉傷神損心志。酒渴飲
水并啜茶，腰脚自兹成自墜。常闻避風如避箭，坐卧須當預防患。況因食後汗孔開，風才一入成瘫痪。不
問四時俱暖酒，太熱太冷莫入口。
五味偏多不益人，恐隨臟腑成災疚。視聽行坐不可久，五勞七傷從此有。四肢亦欲得小勞，譬如户枢終不
朽。卧不厭缩覺即舒，飽宜沐浴饑宜梳。梳多浴少益心目，默寢暗眠神晏如。四時惟夏難調摄，伏陰在
内腸易滑。補腎汤丸不可無，食物稍冷休啜。心旺腎衰何所忌，特忌疏通泄精氣。寢處尤宜严密間，宴
居靜慮和心氣。沐浴盥漱皆暖水，簟涼枕冷俱弗宜。瓜茄生冷不宜人，豈獨秋來作疟痢。伏陽在内冬三月
，切忌汗多泄精氣。陰雾之中莫遠行，豪雨迅雷宜速避。道家更有颐生旨，第一戒人少嗔恚。秋冬日出始
穿衣，春夏雞鳴宜早起。子後寅前睡覺來，瞑目叩齿二七回。吸新吐故毋令誤，咽漱玉泉還養胎。指摩手
心熨兩眼；仍更揩摩额與面。中指時時擦鼻莖，左右耳根筌數遍。更能干浴一身間，按時須扭兩肩。
纵有風勞諸溼氣，何憂腰背復拘挛。嘘呵呼嘻吹及，行氣之人分六字。果能根据用口訣中，新舊有皆可
治。聲色雖云屬少年，稍知撙節乃無愆。閉精息氣宜闻早，莫使羽苞火中燃。有能操履常方正，於利無
貪名不競。纵向歌中未盡行，可保周身亦無病。 








養神氣铭


神者氣之子，氣者神之母，形者神之室。氣清則神畅，氣浊則神昏，氣亂則神勞，氣衰則神去，
神去則形腐。人以氣爲道，道以氣爲生，生道兩存，則長生久視。 








孫真人養生铭


怒甚偏傷氣，思多太損神，神疲心易役，氣弱病來侵。勿使悲欢极，常令飲食均。再三防夜醉，
第一戒晨嗔。亥寢鳴天鼓，晨兴漱玉津。妖邪難犯己，神氣自全身。若要無諸病，常當節五辛。安
神宜悦樂，惜氣保和纯。壽天休論命，修形在本人。若能遵此理，平地可朝真。 








謹疾箴


凡人富貴名利，勿強求之，而況此身父母之所遺；才情意氣，勿競爭之，而況此身妻之所仰。身
之柔脆，非木與石，傷之七情，報以百疾。疾之既來，有術奚施，疾之未來，有術不知。我明告子，
子尚聽之，色之悦目，惟男女之欲，
思所以遠之，如脱桎梏；味之爽口，惟飲食之欲，思所以禁之，如畏鸠毒。多言則傷氣，欲養氣者，
言不费，思則損血，欲養血者，思不越。憂不可積，樂不可纵。形不可太勞，神不可太用。凡此數言
，終身宜诵。
《勿藥真言》云：獨宿之妙，不但老年，少壯亦當如此。日間紛擾，心神散亂，全赖夜間休息，
以復元氣。若日内心猿意馬，狂妄驰驅，至夜又醉飽而恣情纵欲，不自愛惜，其精神血氣，何能堪此？ 










导引卻病法


老子曰：天有三寶，日月星，人有三寶，精氣神。此其旨可得而知也。余自少慕道，夙有因緣，幸
遇高贤異士，得读古聖法言，乃知性命之理，簡易渊微，舍精氣神，則别無了道之門，而老子一言，固
己悉之矣。人自離母腹，三元真氣，日可生發，後爲情欲所蔽，不知保養，斫丧者多。於是古聖傳授教人
修補之法，呼吸吐納，存神運想，閉息按摩。雖非大道，然能勤行積久，乃可卻病延年。若夫虛勞内損，
痼疾經年，即扁鵲、卢公，難於措手。苟能積氣開关，决有回生之效，久之則任督二脈交通，水升火降
乃成既济。從前受病之根，斩刈無遺。嗣後真元之氣，蒸蒸不竭。然勿謂草木無功，遂委之命也哉。余雖
不敏，尝事於斯，以谢奇，谛信專行，功臻旦夕。敢以告之同志。 








内養下手訣


《易》曰：一阖一辟謂之變，往來不窮謂之通，阖辟往來無非道也。人生以氣爲本，以息爲元，
以心爲根，以腎爲蒂。天地相去八萬四千里，人心與腎相去八寸四分。此腎是内腎，臍下一寸三分是
也。中有一脈，以通天息之浮沉。息總百脈。一呼則百脈皆開，一吸則百脈皆合。天地造化流行，亦
不出於阖辟二字。人之呼吸，即天地之阖辟也。是乃出於心腎之間，以應天地陰陽升降之理。人能知
此，養以自然，則氣血從轨，無俟乎搬運之煩，百病何自而生。如有病能知此而調之，則不治而自卻
矣。下手之訣，必先均調呼吸，均調呼吸，先須屏絕外緣，順溫涼之宜，明燥溼之異。明窗净几，涤
慮清心，閉目端坐，叩齿三十六遍，以集心神。然後以大拇指背，於手掌心勞宫穴處，摩令极熱，用
拭目之大小各九遍。并擦鼻之兩旁各九遍。又以兩手摩令熱，閉口鼻氣，然後摩面，不俱遍數，以多
爲上，名真人起居法。次以舌舐上，搅口中華池上下，取津漱煉百次，候水澄清，一口分作三次，
然咽下，名曰赤龙取水。又曰：玉液煉己法，最能灌溉五臟，光澤面目，潤肺止嗽，其效若神。行持
時不必拘定子午，每於夜半後生氣時行之，或睡覺時皆妙。如日中闲暇時亦可。 








運氣法


凡運氣法，當閉目靜坐，鼻吸清氣降至丹田，轉過尾闾，隨即提氣如忍大便状，自夾脊双关透上，
直至泥丸，轉下鵲桥，然咽下，仍歸丹田。初行功時，焚香一炷爲度，漸增三炷，功行七日而止。凡
卧病者，宜用厚褥、绵被、暖帐、重衣。不論寒暑，初行功三日，發大汗以攻陰邪之氣，進熱粥以爲
表汗之資。渴則漱玉泉以咽之，饑則炊熱粥以食之。饑然後食，不拘餐數。如是衣不解帶，能一月，則
在床三五七年瘫勞鼓膈等症，皆可刻期而愈。患在上身，收氣當存想其處；患在下體，收氣亦存想其
處。放氣則歸於丹田。患在遍身，當分經絡屬上屬下，運法亦如之。女子行功，先提水門，後及穀道，
運法如前。
（愚按：人之氣，即天地之氣。故天氣不交於地，乾坤或几乎息矣。人之所以當運其氣者，
亦體天地交泰之义也。先提穀道，勿使泄也。自背至顶，使相交也。想丹田，使歸根也。不惟有療病之
功，抑且多延年之效。何況於無病乎？況微病乎？是名曰修養。） 








固精法


《金丹秘訣》云：一擦一兜，左右换手，九九之數，真陽不走。每於戍亥二時，陰旺陽衰之候，宜
解衣閉息，一手兜
外腎，一手擦臍下，左右换手，各兜擦九九之數，仍盘膝端坐，手齿俱固。先提玉莖，如忍小便状
，想我身中元精，自尾闾升上，直至泥丸，復過鵲桥，降至丹田，每行七次，精自固矣。
（愚按：精者，人身真元之氣，五官百骸之主，而神魂附之，以生者也。夫神猶火也，精猶油也，
油盡則灯滅，精竭則神亡。故精由氣生，神由精附。固精之法，宜急讲也，半月固精，久行愈佳。） 








定神法


人身入神，出入固無定在。迨病者，窮思极想，又有甚焉。若能行功，則神隨氣轉，不慮其他出
，否則難乎其有定在也。故恒時必須常想玄关，思睡必須常想鼻准，如是則神不外驰而定矣。
（愚按：神外無心，心外無道，道即神之主，心即神之宅也。然心外無道，故收放心，即神定而道
在。孟子謂：學問之道無他，求其放心而已。夫放心而知求，則志氣清明，义理昭著。此定神之功驗也
。今之養病者，日思丹田，思鼻准，亦收放心之法也。不曰收放心，而曰定神。蓋游心千里，無有定在
，此皆神之外出，故曰定神。以上三条，乃卻病修養之大纲，外有导引等法，詳具於後。） 








十二段動功


叩齿一齿爲筋骨之余，常宜叩擊，使筋骨活動，心神清爽。每次叩擊三十六數。
咽津二將舌舐上，久則津生滿口，盒饭咽之，咽下然有聲，使灌溉五臟，降火甚捷。咽數
以多爲妙。
浴面三將兩手自相摩熱，覆面擦之，如浴面之状，則須發不白，即升冠鬓不斑之法，顏如童矣。
鳴天鼓四將兩手掌掩兩耳竅，先以第二指压中指，弹腦後骨上，左右各二十四次，去頭腦疾。
運膏肓五此穴在背上第四椎下，脊兩旁各三寸。藥力所不到，將兩肩扭轉二七次。治一身諸疾。
托天六以兩手握拳，以鼻收氣運至泥丸，即向天托起，隨放左右膝上，每行三次。去胸腹中邪氣。
左右開弓七此法要閉氣，將左手伸直，右手作攀弓状，以兩目看右手，左右各三次。泻三焦火
，可以去臂腋風邪積氣。
摩丹田八法將左手托腎囊，右手摩丹田，三十六次。然後左手轉换如前法，暖腎補精。
擦内腎穴九此法要閉氣，將兩手搓熱，向背後擦腎堂及近脊命門穴，左右各三十六次。
擦涌泉穴十法用左手把住左脚，以右手擦左脚心，左右交换，各三十六次。
摩夾脊穴十一此穴在背脊之下，大便之上，統会一身之氣血，運之大有益，并可療痔。
洒腿十二足不運則氣血不和，行走不能爽快，須將左足立定，右足提起，洒七次，左右交换如前。
右十二段，乃運导按摩之法，古聖相傳，卻病延年，明白顯易，盡人可行。莊子曰：呼吸吐納，
熊經鸟伸，爲壽而已矣。此导引之士，養形之人，彭祖壽考者之所好也。由是傳之至今，其法自
修養家書及醫經所载，种數颇多，又節取要约，切近者十六則，合前十二段参之，各法大概备矣。
凡行功每於子後寅前，此時氣清腹虛，行之有效。先須兩目垂簾，披衣端坐，兩手握固趺坐，
當以左足後跟，曲顶腎莖根下動處，不令精竅漏泄耳。兩手當屈兩大指抵食指根，余四指捻定大
指，是爲兩手握固。然後叩齿三十通，即以兩手抱项，左右宛轉二十四次。（此可去兩胁積聚之邪）
。復以兩手相叉，虛空托天，反手按顶二十四。（此可除胸膈中病）。復以兩手心掩兩耳，卻以第
二指弹腦後枕骨二十四。（此可除風池邪氣）。復以兩手相促，按左膝左捩身，按右膝右捩身，各二十
四。（此可去肝家風邪）。復以兩手一向前一向後，如挽五石弓状，二十四次。（此可去臂腋積邪。）
復大坐展兩手扭项，左右反顾，肩膊隨，二十四次。（此可去脾胃積邪）。復以兩手握固，并拄兩肋，
摆撼兩肩，二十四。（此可去腰胁間之風邪）。復以兩手交捶臂及膊，反捶背上連腰股，各十四。
（此可去四肢胸臆之邪）。復大坐斜身偏倚，兩手齊向上如排天状，二十四，（此可去肺家積聚之邪。）
復大
坐伸足，以兩手向前，低頭扳足十二次。卻钩所伸足，屈在膝上，按摩二十四。（此可去心包絡間邪
氣）。復以兩手据地，缩身曲脊，向上十二舉。（此可去心肝二經積邪）。復以起立据床，拔身向背
後視，左右各二十四。（此可去腎間風邪）。復起立徐行，兩手握固，左足前踏，左手摆向前，右手
摆向後；右足前踏，右手摆向前，左手摆向後，二十四。（此可去兩肩俞之邪）。復以手向背上相捉
，低身徐徐宛轉，二十四。（此可去兩肋之邪）。復以足相扭而行，前進十數步，後退十數。復高坐
伸足，將兩足扭向内，復扭向外，各二十四。（此兩条，可去兩膝兩足間風邪）。行此十六節讫，復
端坐垂簾，握固冥心，以舌舐上，搅取華池神水漱三十六次，作聲咽下，復閉氣，想丹田之火
自下而上，遍燒身體内外，蒸熱乃止。
（愚按：老子导引四十二勢，婆罗門导引十二勢，赤松子导引十八勢，鍾離引八勢，胡見素五熟
导引法十二勢，在諸法中颇爲妙解。然撮其功要，不過於此。學人能日行一二遍，久久體健身輕，百邪
皆除，不復疲倦矣）。 








四時摄生篇


凡人在氣交之中，呼吸出入皆接天地之氣。故風寒暑溼，四時之暴戾，偶一中人，壯者氣行自愈，
怯者則留而爲病。宜隨時加摄，使陰陽中度，是謂先几防於未病。
春風陽氣閉藏於冬者，漸發於外，故宜發散以畅陽氣。
《内經》曰：春三月，此謂發陳，天地以生，萬物以榮。夜卧早起，廣步於庭。被發緩形，以使志
生。生而勿杀，予而勿
夺，赏而勿罚。此春氣之應，養生之道也，逆之則傷肝，夏爲寒變。故人當二月以來，摘取東引桃
枝并葉各一握，水三碗，煎取兩碗，空心服之，即吐卻心膈痰飲宿熱。春深稍宜和平將息，绵衣晚
脱，不可令背寒，寒即傷肺，鼻塞咳嗽。如覺熱即去之，冷則加之、加减俱要早起之時。若於食後日
中，防恐感冒風寒。春不可衣薄，令人傷寒霍亂，消渴頭痛。春冻未泮，衣欲下厚而上薄。
夏三月，人身陽氣發外，伏陰在内，是精神疏泄之時，特忌下利以泄陰氣。《内經》曰：夏三月
，此謂蕃秀，天地氣交，萬物華實。夜卧早起，無厭於日，使志無怒，使英華成實，使氣得泄，若愛
在外，此夏氣之應，養長之道也。逆之則傷心，秋爲疟。故人常宜宴居靜坐，節减飲食嗜欲，調和
心志。此時心旺腎衰，精化爲水，至秋乃凝，尤須保啬以固陰氣。常宜食熱物，使腹溫暖，如爪果、生
冷、冰水、冷淘、豆粉、蜂蜜，尤不可食，食多秋時必患疟痢，勿以冷水沐浴并浴面及背，使人得虛熱
目病，筋脈厥逆，霍亂陰黄等疾。勿當風卧，勿眠中令人扇，汗出毫孔開，風邪易入，犯之患風痹不仁
，手足不遂，言語蹇涩。年壯或不即病，已种病矣。氣衰者，未有不桴鼓相應者。酒後尤當禁之。
秋三月，陽氣當敛，不宜吐及發汗，犯之令人臟腑消烁。《内經》曰：秋三月，此謂容平，天氣
以急，地氣以明，早卧早起，與雞俱兴，使志安寧，以緩秋形。收敛神氣，使秋氣平，無外其志，使肺
氣清。此秋氣之應，養收之道也，逆之則傷肺，冬爲飧泄。若知夏時多食瓜果涼物，宜
以童便二碗，大腹槟榔五枚，細切水煎八分，生姜汁一分，和雪水三分，作兩空早服。泻兩三行，一夏
所食冷物及膀胱宿水，悉爲驅逐，不能爲患。雖老年者亦宜服。如小心加慎飲食者，可不必也。泻後以
薤白粥同羊腎空心服之，勝如補剂。
冬三月，天地閉，氣血藏，伏陽在内，心膈多熱，切忌發汗以泄陽氣。《内經》曰：冬三月，謂之
閉藏，水冰地坼，無擾乎陽。早卧晚起，必待日光，使志若伏若匿，若有私意，若己有得。去寒就溫，無
泄皮膚，使氣亟夺。此冬氣之應，養藏之道也，逆之則傷腎，春爲痿厥。故人當服浸酒藥以迎陽氣，雖
然亦不可過暖，绵衣當晚著，使漸漸加厚，即大冷不宜向火烘炙，恐損目，且手足心能引火入内，令人心
臟燥，血液耗。衣服亦不太炙，冬月天寒，陽氣内藏，若加以炙衣重裘，向火醉酒，則陽太甚矣，如遇春
寒，閉塞之久，不與發散，至春夏之交，陰氣既入，不能摄運陽氣，致有時行熱症，甚而谵妄狂越，皆由
冬月不善保陰之故。務宜自愛，寒熱適中，此爲至要，乃摄生之大法也。 








十二時無病法


潔一室穴南牖，八窗通明，勿多陳列玩器，引亂心目。設廣榻長几各一，笔砚焚楚，旁設小几一，
挂字画一幅，
频换。几上置得意書一二部，古帖一本，香炉一，茶具全。心目間常要一塵不染。
丑寅時，精氣發生之候，勿厚睡，拥衾坐床，呵氣一二口，以出浊氣。將兩手搓熱，擦鼻
兩旁及熨兩目五七遍；更將兩耳揉卷，向前後五七遍，以兩手抱腦，手心恰掩兩耳，用食指弹中指
，擊腦後各二十四，左右耸身，舒臂作開弓勢五七遍；後以兩股伸缩五七遍；叩齿七七數；漱津滿口
，以意送下丹田，作三口咽。清五臟火，少息。
卯見晨光，量寒溫穿衣服，起坐明窗下，進百滚白汤一瓯，勿飲茶，栉發百下，使疏風散火
，明目去腦熱。盥漱畢，早宜粥，宜淡素，飽摩腹，徐行五六十步。取酒一壶，放案頭，如出門先飲
一二杯。昔有三人，皆冒重雾行，一病一死一無恙。或問故，無恙者曰我飲酒，病者食，死者空腹。
是以知酒力辟邪最勝。不出門或倦，則浮白以助其氣。
辰巳二時，或课兒業，或理家政，就事欢然，勿以小故動氣。杖入园林，督园丁种植蔬果，芟
草灌花莳藥。歸來入室，閉目定神，咽津约十數口。蓋亥字以來，真氣至，巳午而微，宜用調息以養之。
午餐量腹而入，食宜美。美非水陸畢具，異品殊珍。柳公度年八十九，尝語人曰：我不以脾胃熟
生物，暖冷物，软硬物。不生、不冷、不硬，美也。又勿強食，當饑而食，
食勿過飽，食畢起行百步。摩腹又轉手摩腎堂令熱，使水土運動，汲水煎茶。飲適可，勿過多。
未時就書案，或读快書，怡悦神氣，或吟古詩，畅發悠情。或知己偶聚，谈勿及阃，
勿及權勢，勿臧否人物，勿爭辨是非，當持寡言養氣之法。或共知己闲行百余步，不衫不履，
颓然自放，勿從勞苦殉礼節。
申時点心，用粉面一二物，或果品一二物，弄笔临古帖，撫古琴，倦即止。
酉時宜晚餐勿迟，量饑飽勿過，小飲勿醉，陶然而已。《千金方》云：半醉酒，獨自宿
，软枕頭，暖蓋足。言最有味。课子孫一日程，如法即止，勿苛。
戌時篝灯，熱汤濯足，降火除溼，冷茶漱口，涤一日飲食之毒。默坐，日間看書得意處
，復取阅之，勿多阅，多傷目，亦勿多思。郑汉奉曰：思慮之害，甚於酒色。思慮多則心火上炎
，火炎則腎水下涸，心腎不交，人理絕矣。故少思以寧心，更阑方就寢。涌泉二穴，精氣所生之
地，寢時宜擦千遍。榻前宜燒苍術諸香，以辟秽氣及諸不詳。
亥子時，安睡以培元氣，身必欲侧，屈上一足。先睡心，後睡眼，勿想過去、未來、人
我等事。惟以一善爲念，則怪梦不生，如此禦氣調神，方爲自愛其寶。 










靜功六字卻病法


六字出息，治病之旨。常道從正，變道從權。
嘘應肝春行之肝病行之
呵應心夏行之心病行之
呼應脾四季行之脾病行之
應肺秋行之肺病行之
吹應腎冬行之腎病行之
噫應三焦熱病行之
上六字訣，《道藏玉轴經》云：言世人五臟六腑之氣，因五味熏灼，又被七情六欲所亂，
積久成患，以致百骸受病。故太上悯之，以六字氣訣，治五臟六腑之病。其法行時宜靜室中，
暖帐厚褥，盘足趺坐，將前動功略行一次。初學靜功，恐血脈不利，故先行動功，後及靜功。
若七日後，不必行動功。行動功畢，即閉固耳目口齿，存想吾身。要身似冰壶，心如秋月，良
久待其呼吸和，血脈定，然後口中微放浊氣一二口，然後照前節令行之。
假如春月，須低聲念嘘字，不可令耳闻。闻即氣麄，麄恐氣泄耳。放嘘字氣盡，即以鼻收
清氣，入於本經，仍及丹田。一收一放，各二十四，或三十六。余仿此。乃時令營運之常道也。
假如秋月患目疾，應乎肝，當行嘘字。又如春患虛黄，當行呼字，此乃權變病應之法也。
獨肺部之疾，肺本主氣，不得行此法。宜專行咽津功夫，降火甚捷。
（凡修此道，須擇子日子時起首，二十七日爲期。如耳聋、虛勞、臌膈之症，
顿然自愈。行之既久，腹中自闻漉漉有聲，内視自有一种景象，百病除而精神充矣。至於
煉精化氣，烁氣化神，煉神還虛，則又向上功夫；兹不具述。） 








念六字口訣歌


肝若（嘘）時目睁開，肺如（）氣双手擎，心（呵）顶上連叉手，腎（吹）抱取膝頭平，
脾病（呼）時須撮口，三焦客熱卧（嘻）寧。 










四季卻病六字决


春（嘘）明目大扶肝，夏至（呵）心火自闲，秋（）定知肺金潤，冬（吹）惟令腎中安
，三焦（嘻）卻除煩熱，四季常（呼）脾化餐。切忌出聲闻口耳，其功尤勝保神丹。 








調息


調息一法，贯彻三教。大之可以入道，小用亦可以養生。靜功之最上一乘法也，故迦文垂教，
以視鼻端白數出入息，爲止觀初門。莊子《南華經》曰：至人之息以踵大易。隨卦曰：君子以向
晦入宴息。王龙溪曰：古之至人，有息無睡，故曰向晦入宴息。宴息之法，當向晦時，耳無闻，目
無見，四體無動，心無思慮，如种火相似。元天元神元氣，停育相抱，真意绵绵。老子曰绵绵若存
是也。其開合自然，與虛空同體，故能與虛空同壽也。世人終日營營，精神困敗，藉此夜間一睡，始
彀日間之用。不能調之，一点光明，盡被後天塵浊所蔽，是謂陽陷於陰也。
調息之法，不拘時候，平身端坐，解衣緩帶，務令適然，口中舌搅數次，微微吐出浊氣，不令有
聲，鼻中微微納之，或三五遍，二七遍。有津咽下，叩齿數通，舌抵上，唇齿相著，兩目垂簾，令胧
胧然，漸次調息，不喘不麄，或數息出，或數息入。從一至十，從十至百，摄心在數，勿令散亂，如心息
相根据，雜念不生，則止勿數，任其自然，坐久愈妙。若欲起身，須徐徐舒放，手足勿得遽起，能勤行之，
靜中光景，种种奇特，直可明心見性，不但養身全生而已。出入绵绵，若存若亡，神氣相根据，是爲真息，
息息歸
根，自能夺天地之造化，長生不死之妙道也。
苏子瞻《養生颂》云：已饑方食，未飽先止，散步逍遥，務令腹空。當腹空時即便入室，不拘
晝夜，坐卧自便，唯在摄身。使如木偶，常自念言，我今此身，若少動搖，如毫發许，便墜地狱，如
商君法，如孫武令，事在必行，有死無犯。又用佛言及老子曰：視鼻端白數出入息，绵绵若存，用之
不勤，數至數百，此身寂然，此身兀然，與空虛等，不煩禁制，自然不動。數至數千，或不能數，則
有一法，強名曰：隨與息俱出，復與俱入，隨之不已。一旦自住，不出不入，忽覺此息從毛竅中八萬四
千，云蒸雨散，無始以來，諸病自除，諸障自滅，定能生慧，自然明悟。譬如盲人忽然有眼，此時何用
求人指路！是故老人言盡於此。
小周天法：先將身心澄定，面東趺坐，平坐亦可，但前膝不可低，腎子不可著物。呼吸和平，以手
作三昧印，掐無名指，右掌加左掌上，按於臍下，叩齿三十六通，以集心神，赤龙搅海，内外三十六遍
。赤龙，舌也；内外，齿内外也。双目隨舌運轉，舌抵上，靜心數息，三百六十周天畢，待神水滿，漱
津數遍，用四字訣。（摄提穀道，舌抵上，目閉上視，鼻吸莫呼。）從任脈撮過穀道，到尾闾，以意運
送，徐徐上夾脊中关，漸漸速些，閉目上視，鼻吸莫呼，撞過玉枕（颈上腦後骨），將目往前一忍，直轉
昆仑（頭顶），倒下鵲桥（舌），分津送下重楼入離宫（心也），而至氣海（臍下穴也）。略定一定，復用
前法，連行三次，口中之津，分三次咽下，所謂天河水逆流也。靜坐片時，將手左右擦丹田一百八下，連臍
抱住，放手時，將衣被臍腹間围住，勿令風入。（古所謂養得丹田暖暖熱，此是神仙真妙法）。次將大指背
擦熱，拭目十四遍，去心火，擦鼻三十六遍，
潤肺；擦耳十四遍，補腎；擦面十四遍，健脾。兩手掩耳鳴天鼓，徐徐將手往上，即朝天揖，如
是者三，徐徐呼出浊氣四五口。鼻收清氣，兩手抱肩，移筋换骨數遍，擦玉枕关二十四下，擦腰
眼（即腎堂）一百八下，擦足心（即涌泉）各一百八下，謂之一周。久久行之，精神強旺，百病
不生，長生耐老。 










清心說


夫既行運氣功夫，又加以動功，再及靜功，則胸膈舒泰，氣血流行，宿疾沉，爲之顿去。但
此心不清，或預料將來，或追悔已往，或爲錢财，或爲聲色，或爲意氣，种种妄想，纏绵纠結，雜
亂其心，則欲火内生，氣血復乖，前功盡废矣。病者於是時當自想曰：向者我病笃時，九死一生，
几爲塵下之土，無復立人間世矣。今幸得再生，此余生也。聲色货利，皆身外之余物，至於意氣爭
执，尤覺無謂。兒孫自有兒孫福，更無纤毫牽挂。一切世味淡然漠然，但得自在逍遥，隨緣度日足
矣。即此卻病之方，即此延年之藥，又曰：錢财所以養生，若貪取之，必致傷生，聲色所以悦心，若
過恋之，必致損身；意氣所以自高，若爭競之，反取自辱；酒肉所以適口，若沉酣之，反能爲害。故
曰：酒色财氣傷人物，多少英雄被他惑，若能打退四凶魔，便是九霄云外
客。
又曰：一人之身，一国之象也。胸臆之間，猶宫府焉；肢體之位，猶郊境焉，骨節之分，猶四衢焉；
血脈之道，猶
百川焉；神猶君也；精猶臣也；氣猶民也。故至人能理其身，猶人君能治其国。愛民安国，
愛氣全身。民弊国亡，氣衰身谢。故善養生者，先除六害。一曰薄名位，二曰廉货财，三
曰少色欲，四曰减滋味，五曰屏虛妄，六曰除嫉。如六者尚存，不能自禁，即真經空念
，其如衰朽，安得挽乎！ 








修養余言


孫真人曰：人年四十以上，勿食泻藥。人有所怒，血氣未定，若交合，令人發痈疽。
遠行疲乏入房，成五勞，少子。忍小便膝冷成淋。忍大便成氣痔。水银不可近陰，鹿豕
二脂不可近陰，皆令人陰痿。養生者，發宜多梳，面宜常擦。目宜常運，耳宜常筌。
舌宜抵。齿宜常叩。津宜常咽，背宜常暖，胸宜常護，腹宜常摩。穀道宜常撮，足宜
常擦涌泉。一身皮膚，宜常干浴。大小便，宜咬齿勿言。又須省多言，省笔札，省交游，省
妄想。所一息不可省者，居敬養心耳。饑勿過飽，飽食成癖病。飽食夜卧失覆，多霍亂。時病
瘥，勿食脍，成痢。食脍勿食乳酪，成虫病。食兔肉勿食姜，成霍亂。勿食父母本命所屬之
肉，欲令壽永。勿食自己本命所屬肉，欲令魂魄安寧。勿食一切腦，恐損神。勿食盘面上眾人
先用物。
成結氣。凡食畢漱口數過，令人齿固。凡食皆熟勝生，少勝多。春天不可衣薄，令傷寒霍亂。
溼衣汗衣勿著，令發疮疡。夜卧頭勿向北，并勿近火炉，恐損目。夜卧常习閉口，開則氣耗
，又恐異氣入口，慎之。凡入梦魇，不得燃灯唤
之，亦不可近而急唤。夜梦惡勿說，旦起口含涼水，向東之，咒曰：惡梦著草木，好梦成
珠玉。即解。凡梦善惡勿說获吉。居處切防令有小隙，小隙之風最劣，勿忍急避。凡在家在
外，忽遇大風大雨，震雷昏雾，必是諸煞鬼神經過，宜入室閉户，燒香恭默，過後乃出，否
則恐招損获咎。《琐碎錄》云：卧處不可以首近火，恐傷腦，亦不可當風，恐患頭風。背受風
則嗽，肩受風則臂疼。善調摄者，雖盛暑不當風及坐卧露下。
又云：戒酒後語，忌食時嗔，忍難忍事，怒不明人，口腹不節，致病之因，念慮不正，杀
身之本。
又曰：酒罔顾身，色罔顾病，财罔顾亲，氣罔顾命。當其未值，孰不明知，亦能劝人，及
到自临其境，仍復昏迷，當此之時，再思猛省。
《杨廉夫集》有路逢三叟词云：上臾前致词，大道抱天全；中叟前致词，寒暑每節宣；下叟
前致词，百歲半单眠。尝見後山詩中一词亦此意，蓋出應璩，璩詩曰：昔有行道人，陌上見三叟
，年各百歲余，相與锄禾莠。往前問三叟，何以得此壽？上叟前致词，室内姬麄丑，二叟前致词，
量腹節所受；下叟前致词，夜卧不覆首。要哉三叟言，所以
能長久。
保養之道，無過在於平日飲食男女之間，能自節愛，即是省身修德。若恣肆無忌，即
是過惡，潜滋暗長，甚則疾病應之。雖因風寒外感，或緣内傷七情，實由人违犯聖教，以
致魂魄相離，精神失守，肌體空疏，百骸不遂，風寒邪氣，得以中入。若有德者，雖處幽
暗，不敢爲非，雖居榮禄，不敢爲惡，量體而衣，隨分而食，雖富貴不敢恣欲，雖貧賤不
敢強求，是以外無残暴，内無疾病也。蓋心内澄，則真神守其位；氣内定，則邪秽去其身。
行诈欺，則神昏；行爭競，則神沮。輕侮於人，必减算；杀害於物，必傷年。行一善則神
魂欢，作一惡則心氣亂。人能宽泰自居，恬淡自守，則形神安靜，災病不生，福壽永昌，由
兹伊芳始。
人之遘疾者，始於心，忘其身，而病生，继則過患其身，而病不去。忘身者，在康強時
，不擇味而飽，不擇風而裸，不擇時而色，不擇醒而醉，不擇里而趨，不擇性而喜怒哀樂。
故病乘吾所弗备，即至也，悔無及。
夫人之涕唾便溺也，必有氣焉以充之而後出，草木之華，鸟獸之羽毛也，亦必有脈焉以
贯之而後榮，是故氣脈之貴乎養也。
已上諸仙垂訓，皆卻病良方，延年妙快，雖非金丹大旨，然由此而進，未尝不可以入道
也。嗣有大周天三煉要旨。容图災木，就正宇内。 








服藥須知


夫病之所由來，因放逸其心，逆於生樂，以精神殉智巧，以憂慮狥得失，以勞苦狥礼節，
以身世殉财利。四殉不置，心爲之病也。极力勞形，躁暴氣逆，當風飲酒，食嗜辛咸，肝爲
之病矣。飲食失節，溫涼失度，久坐久卧，大飽大饑，脾爲之病矣。呼叫過常，辨爭陪答，冒
犯寒暄，恣食酸咸，肺爲之病矣。久坐溼地，強力涉遠，纵欲勞形，三田漏溢，腎爲之病矣。
五病即作，故未老而羸，未羸而病，病至則重，重則必毙。呜呼！是皆弗思而自取之也。今既
病矣，而後藥之，得非临渴掘井乎！然必以慎起居，戒暴怒，簡言語，清心寡營，輕得失，收
視聽，節飲食，忌肥厚、炙、生冷。凡食勿顿而多，任可少而频，食不欲急，急則傷脾，法
宜細嚼緩咽，勿太熱，勿太冷，又不得雜，雜則物性或有相反，則脾與胃不大可慮哉！苟能慎
之，服藥自效。設仍率性任情，不守戒忌，豈特藥力無功，而其疾更剧矣，是不可不慎。 








煎藥有法


慎用水。按方書所载。
長流水即千里水，但當取其流長而來遠耳。不可泥於千里之外者，以取其來遠通達。
用以煎治手足四肢病，及通利二便之藥也。
急流水湍上峻急之流水也，以其急速而達下，取以煎利二便及足胫之風溼藥也。
順流水其性順而下流，故亦取治下焦腰膝之病，及二便之藥也。
逆流水慢流洄澜之水也，以其逆而倒流，取其調和發吐痰飲之藥也。
半天河水即長桑君授扁鵲飲以上池之水，乃竹篱藩頭管内所盛之水也，取其自天而降
，未受下流重浊之氣，故可以煉還丹、調仙藥之用。
春雨水立春日，空中以器盛接之水，其性始得春升生發之氣，可以煎補中氣及清氣不
升之剂。古方謂妇人無子者，於立春日清晨，以器盛空中之雨水，或者日百草曉露之水，夫妻各
飲一杯，還房當即有孕，取其資始資生，發育萬物之意耳。
秋露水其性禀收敛肃杀之氣，取煎祛祟之藥，及調敷
虫疥癣疮風癞之用。
井華水清晨井中第一汲者，其天一真元之氣浮結水面，取煎滋陰之剂及修煉丹藥之用。
新汲水井中新汲未入缸瓮者，取其無所混浊，用以煎藥爲潔。
甘澜水以器盛水，又以器扬濯之，使其珠沫盈於水面，约以百次爲度，取其性變溫柔，
能理傷寒陰症。
潦水即無根水，山穀中無人處，新坎中水也，取其性止而不流，且有土氣，清者可煎
調脾胃補中氣之剂。
冬霜水陰盛則露結而爲霜，霜能杀物，性隨時異也。解酒毒，治熱病。收霜法，雞羽刷
，贮瓶密封候用，一方治寒熱症，秋霜一錢，熱酒送下，奇效如神。
腊雪水冬至後第三戊爲腊，其水解時疫丹石毒。煎茶煮粥，止消渴，洗目赤如神，及調
和杀虫藥用。
陰陽水即生熟水，新汲水合百沸汤，和匀是也。入燒盐飲之，消醉飽過度。霍亂肚胀者
，飲一二升，吐出痰食即痊。凡霍亂呕吐，不能令納食，其勢危者，先飲數口即定。
菊英水蜀中有長壽源，其源多菊花，而流水皆菊花香，居人飲其水者，壽皆二三百歲。故
渊明好植菊花。日采其華英浸水烹茶，期延年也。夫《本草》雖有諸水之名，而未及其用，今特表而
出之。
按《千金方》云：煎人参須用流水，用止水即不驗。今甚有宿水煎藥，不惟無功，恐有虫毒，陰
氣所侵，益蒙其害。即滚汤停宿者，浴面無顏色，洗身成癣。已上諸水，各有所宜，临用之际，宜細
擇焉。
慎火候，按方書所载。
桑柴火桑木能利关節，養津液，得火則良。《抱朴子》云：一切仙藥，不得桑煎不服
。桑乃箕星之精，能助藥力，除風寒痹痛。久服不患風疾故也。
栎炭火宜煉一切金石之藥，以其堅也。
金粟火即粟米壳也，煉丹藥用。
炭火宜烹煎焙炙百藥丸散。
白炭誤吞金银铜铁在腹，燒红急爲末煎汤呷之，甚者刮末一錢，井水調服，未效再服。又
解水银輕粉毒。
石炭今西北所燒之煤即是，不入藥用。
芦荻火竹火宜煎一切滋補藥。
按火有文武。從容和緩，不疾不徐，文火也。恐熾焰沸腾，則藥汁易涸，氣味不全耳，并用纸蘸水
封器口煎之。如煎探吐痰飲之剂，當用武火，取其急速而發吐之也。
慎煎器。必用砂铫瓦罐。如富貴家，净银之器，煎之更妙。切忌油秽腥氣，铜、锡、铁锅。或煎過
他藥者，必涤潔净。器口用纸蘸水封之。
慎煎藥之人。有等鲁莽者，不按水火，率意煎熬，或藥汁太多而背地倾藏，或過煎太少而私搀茶水
，供應病患，惟图了事。必擇謹慎、能識火候者，或亲信骨肉，按法煎造。其去渣必用新绢滤净，取清
汁服。
慎服藥。凡病在胸膈以上者，先食而後藥；病在心腹以下者，先藥而後食；病在四肢血脈者，宜饑食
而在旦；病在骨髓者，宜飽食而在夜。在上不厭频而少，在下不厭频而
多。少服則滋潤於上，多服即峻補於下，其藥氣與穀氣不欲相逢，食氣下則服藥，藥氣退則進食，
有食前食後服，宜審此意。 








服藥忌食


凡服藥，不可雜食肥腻、魚酢、陳羹、犬豕諸肉，及胡荽、生蒜、葱韭、生菜、瓜果、生冷、滑
滯之物。并忌見死尸、产妇、淹秽等事。
有苍術忌桃、李、雀肉、青魚、蛤、菘菜。
有黄連、胡黄連豕肉、冷水并忌。
有甘草忌豕肉、海菜、菘菜。
有桔梗、遠志、乌梅忌豕肉、冷水、生葱。
有地黄、何首乌忌一切血、葱、蒜、菜菔。
有半夏、菖蒲、補骨脂忌羊肉、饴糖。
有細辛、常山忌生菜、生葱。
有丹参、茯神、茯苓忌一切酸味物并醋。
有牡丹皮忌胡荽、蒜。
有仙茅、牛膝忌牛乳、羊肉。
有苍耳忌豕肉
有吴茱萸忌豕心、肺、豕肉、慈姑。
有荆芥忌河豚，一切魚蟹。
有二冬忌鲤魚、鲫魚。
有鱉甲忌苋菜。
有澤泻忌海蛤。
有枸杞、萆忌牛肉、牛乳。
有肉桂、蜂蜜忌葱。
有厚朴、蓖麻忌炒豆。
有巴豆忌冷水。
有薄荷忌鱉肉。
有紫苏、丹参、龙骨忌鲤魚。
有商陸忌犬肉。
有當歸忌溼面。
有附子、乌頭、天雄忌豉汁、稷米。
有土茯苓、威靈仙忌茶、面汤。
有陽起、云母、鍾乳、矾石、砂并忌羊血。 








飲食禁忌節要


（不可同食）
食猪肉忌姜、羊肝。
猪肝忌魚酢。
猪心肺忌饴。
羊肉忌梅子、酢。
羊心、肝忌椒、笋。
犬肉忌蒜、魚。
牛肉忌姜、栗子。
牛肝、牛乳忌魚。
雞肉、雞子同忌蒜、葱、芥、李。
鸭子忌李。
鹌鹑忌菌、木耳。
雀肉忌李、酱。
鲤魚忌雞、猪肝、葵菜。
鲫魚忌猪肝、蒜、雞、糖。
魚酢忌绿豆、酱。
黄魚忌荞麦。
鲈魚忌乳酪。
鲟魚忌干笋。
蟹忌柿、橘、枣。
虾子忌雞、豕。
李子忌蜜。
枣忌葱、魚。
韭忌牛肉、蜜。
梅子忌豕肉。
胡荽、炒豆忌豕肉。
苋菜忌鱉。
杨梅忌葱。
荞麦忌豕、羊、雉肉、黄魚。
黍米忌牛肉、葵菜、蜜。
绿豆忌榧子，能杀人，魚酢。 








病有十失


骄恣率性，不遵戒忌，一也。
輕命重财，治療不早，二也。
聽信巫祷，廣行杀戮，不信醫藥，三也。
讳疾试醫，言不由中，四也。
不善擇醫，信人毁誉，或從蓍卜，五也。
急欲速效，旦暮更張，雜剂亂投，六也。
索即写方，制炮失宜，私自加减，七也。
侍奉不得人，煎丸失法，怠不精詳，八也。
寢兴不適，飲食無度，九也。
過服汤藥，荡涤腸胃，十也。 








病有八不治


室家乖戾，處事不和，動成荆棘，一也。
恣纵淫，不自珍重，二也。
憂思想慕，得失萦怀，三也。
今日預愁明日，一年營計百年，四也。
煩躁暴戾，不自宽慰，五也。
窘若拘囚，無潇洒志，六也。
怨天尤人，廣生懊恼，七也。
以死爲苦，難割難舍，八也。 










卻病十要


一要靜坐觀空，萬緣放下，當知四大原從假合，勿认此身爲久安長住之所，战战以爲憂也。
二要煩恼现前，以死喻之，勿以爭長较短。
三要常將不如我者，巧自宽解，勿以不適生嗔。
四要造物勞我以生，遇病卻闲，反生庆幸。
五要深信因果，或者夙業難逃，卻欢喜領受，勿生嗟怨。
六要室家和睦，無交谪之言入耳。
七要起居務適，毋強飲食，寧節毋多。
八要严防嗜欲攻心，風露侵衣。
九要常自觀察，克治病之根本處。
十要觅高朋良友，讲開怀出世之言，或对竹木魚鸟相亲，然自得，皆卻病法也。 








病有七失不可治


病有七失不可治者，失於不審，失於不慎，失於不信，失於怠忽過時，失於不擇醫，失於不辨藥，
失於自立意見。應補责醫以泻，畏功责醫欲補；應针欲艾，應灼欲砭。七者之中，有一於此，即爲難治。
非止醫家之罪，實病家之自誤也。矧有醫不慈仁，病者猜鄙二理，交驰於病，爲害者不少。由是言之，
醫者不可不慈仁，病者不可多猜鄙，如犯之則招禍。在醫者當以救济爲心，在病家務以精誠笃挚爲念，
各盡其极，乃治病求愈之大端也。 








老人病不同治法


常見年高疾患，將同少年混投汤藥，妄行针灸，務欲速愈。殊不知老年之人，血氣已衰，精神减耗，
至於視聽不至聪明，手足舉動不隨其志，身體勞倦，頭目昏眩，宿疾時發，或秘或泄，或冷或熱，皆老
人之常也。勿緊用针藥，急求痊愈，往往因此别致危殆。且攻病之藥，或汗或吐，或解或利。緣衰老之
人不同年少，年少者真氣壯盛，雖汗吐轉利，未致危殆。其老弱者汗之則陽氣泄，吐之則胃氣逆，下之
則元氣脱，立致不可救。此養老之大忌也。大率老人藥
饵，止用扶持，只可溫平順氣，進食補虛，中和之剂，不可用市肆购买，他人惠送，未識方味
者與之服饵，切須詳審。若有宿疾時發，則隨其疾状，用和平汤剂調順，三朝五日，自然痊退
，惟是調停飲食，隨其食性變馔治之。此最爲良法也。 








治妇人病有不能盡法之弊


治妇人疾，有不能盡聖人之法者。今富貴之家，居奥室之中，處帏幔之内，甚又以帛手臂，
既不能行望色之神，又不能殚切脈之巧，四者有二缺焉。黄帝曰：凡治病察其形氣色澤。形氣相
得，謂之可治，色澤以浮，謂之易已。形氣相失，謂之難治，色夭不澤，謂之難已。又曰：诊病
之道，觀人勇怯，骨肉皮膚，能知其情，以爲诊法。若病患脈病不相應，既不得見其形，醫者止
据脈供藥，其可得乎！如此言之，乌能盡其術哉！此醫家之公患，世不能革，醫者不得不盡理质問
，以凭調治。病家見其所問煩逮，意其脈道不精，往往得藥不服，似此甚多。扁鵲見齊侯之色，
尚不肯信，況其不得見者乎，嗟哉！ 








妄庸议病


世有病患亲朋故舊，交游來問疾者，其人曾不經一事，未读一方，自夸了了，谈說異端，或
言是虛，或言是實，或云是風，或云是氣。紛紛缪說，种种不同，使亂病患心意，不知孰是。迁
延已久，時不待人，然致禍，各自走散。設有明醫，識病深浅，探究方書，熟知本草，看病不爾
，大誤人事，何況妄议者乎！ 








古方無妄用


鄱陽周順，醫有十全之功，云：古方如《聖惠》、《千金》、《外臺秘要》，所論病原脈症，及
针灸法，皆不可废，然處方分剂，與今大異，不深究其旨者，謹勿妄用。有人得目疾，用古方治之，
目遂突出。又有妇人因产病，用《外臺秘要》坐导方，其後反得惡露之疾，終身不瘥。曾有士人得脚弱
病，方書罗列，積藥如山，而疾益甚。余今悉屏去，但用杉木爲桶，盛水濯足，并令排樟腦於兩股間，
以脚绷係定，月余安健如初。南方多此疾，不可不知。順固名醫，語必不妄，故錄於此。 








草藥不可妄用


《甲志》云：绍兴十九年三月，英川僧希HT，往州南三十里口扫塔，有客船自番禺至，舟中
士人携一仆，病脚弱，不能行，舟師悯之曰：吾有一藥，治此病如神，饵之而瘥者，不可勝計。既赛
庙畢，飲胙颇醉，乃入山求得，草渍酒，授病者，今天未明服之，如其言，藥入口即呻吟云：腸胃如
刀割截痛。迟明而死。士人以咎舟師，舟師恚曰：何有此！即取昨夕所余藥，自渍酒服之，不超時亦
死。蓋此山多断腸草，人誤食之辄死，舟師所取藥，爲根蔓所纏，醉不暇擇，徑投酒中，以此致禍。則
知草藥不可妄用也。 








真菊野菊


蜀人多种菊，以苗可以菜，花可以藥，园圃悉能植之。今人多采野菊供藥肆，颇有大誤。真菊延龄
，野菊杀人。如張華言：黄精益壽，钩吻杀人。形類相似之誤，有如此。 








服饵忌羊血


服饵之家，忌食羊血，雖服饵數十年，一食則前功盡丧，以其能解藥力如此。 








論妇人病有不同治法


孫真人云：寧醫十男子，莫醫一妇人。以嗜欲多於丈夫，故感病倍於男子。蓋其慈恋愛憎，
嫉憂患，染著堅牢，情不自抑，以此成疾，非外感六氣，必内傷七情之所致也。七情之病不
可醫，誠以情想内結，自無而有，思慮過當，多致勞損。是以釋氏称說酢梅，口中水出，想蹈悬
崖，足心酸楚，大都如此。若非宽緩情意，改易心志，則雖金丹大藥，亦不能已。蓋病出於五
内，無有已期，藥力不可及也。法當令病者存想以摄心，抑情以養性。
葛仙翁曰：凡妇人病，兼治其憂恚，令宽其思慮，則疾無不愈矣。
凡人在病中，百念灰冷，雖有富貴，欲享不能，反羡貧賤而健者。人能於平日無病時，作是
想頭，病從何來！及一切名利、得失、恩怨亦自淡然。 








用藥例丸散汤膏各有所宜


藥有宜丸宜散者，宜水煎者，宜酒渍者，宜煎膏者，亦有一物兼宜者，亦有不可入汤酒者，
并隨藥性不可過越。汤者，荡也，煎成清汁是也，去大病用之。散者，散也，研成細末是也。
丸者，緩也，作爲丸粒也，不能速效，舒緩而治之也。
渍之者，以酒浸藥也，有宜酒浸以助其力，如當歸、地黄、知母、黄柏，陰寒之氣味，假酒
力而行氣血也。有用藥锉細，如法煮酒密封，早晚频飲，以行經絡，或補或攻，漸以取效是也。
細末者，不循經絡，止去胃中及腑臟之積，及治肺疾咳嗽爲宜。氣味厚者，白汤調；氣味薄
者，煎之，和渣服丸。治下焦之病者，极大而光且圓，治中焦者次之，治上焦者极小，面糊者，取
其迟化，直至下焦；或酒取其散；或醋取其收。如半夏、南星及利溼者，以姜汁稀糊丸，取其易化
也，汤泡蒸饼，尤易化，滴水亦然。煉蜜丸者，取其迟化而氣循經絡也。蜡丸者，取其能達下焦，而
治腸等疾。
凡修合丸剂，用蜜只用蜜，用饴只用饴，勿相雜用。且如丸藥，用蜡取其固護藥氣，欲其經久不
失味力，且過膈关而作效也。今若投蜜相和，雖易爲丸，然下咽亦即散化，如何得至腸中？若或有毒
藥，不宜在上化，豈徒無益，而反爲
害，全非用蜡之本意。
凡煉蜜宜先掠去沫，令熬色微黄，试水不散，再熬一二沸作丸，則收潮而不粘成块也。
冬月煉蜜，煉時要加二杯水爲妙，《衍义》云：每蜜一斤，只煉得十二兩，是其度數
也。和藥末要乘极滚時和之，臼内搗千百杵，自然软熟，容易作条，好丸也。
凡爲末，先須細切，晒燥退冷搗之，有宜合搗者，其滋潤之藥，如天麦冬、生熟地黄、
當歸辈，先切晒之獨搗。或以慢火隔纸焙燥，退冷搗之，則爲細末。若入眾藥，少停回潤
，則和之不匀也。凡溼藥，燥皆大耗蚀，當先增分兩，待燥称之乃准。其汤酒中不須如此。
凡合丸藥用蜜，绢令細筛，散藥尤宜精細，若搗丸，必於石臼中杵千百過，色理和同爲佳。
凡欲浸酒，皆須細切，上绢袋盛，乃入酒密封，隨寒暑日數，視其厚烈，便可漉出，不
須待酒盡也。渣則曝燥微搗，更渍飲之，亦可爲散服。
凡合膏子，須令膏少之料先淹浸，先煎其汁，乃下有膏之料，煮時當杖以三上三下，以
泄其火氣，勿令沸腾，不妨旋取藥汁，渣須再煮，務令力盡而已。然後漸漸慢火收厚如饴，加
煉蜜，收贮瓷瓶，出火氣七日二七日，聽用。
凡煎摩贴之膏，或醋、或酒、或油，須令淹浸，然後煎熬，用杖三上三下，以泄其熱勢，令
藥味得出。上之使咂咂沸，下之要沸靜，良久乃上之，如有葱白及姜在内，以漸焦爲度。如有附
子、木鱉者，亦令焦黄，勿令枯黑。滤膏必以新
布。
若是可服之膏，渣亦可酒煮飲之，可摩之膏，渣亦可敷，亦欲兼盡其藥力也。
凡汤膏中，用諸石藥皆細研之，以新绢裹之納中。《衍义》云：石藥入散，如朱砂、鍾乳
之類，用水研乳极細，必要二三日乃已，以水漂澄极細，方可服饵。豈但研細，绢裹爲是。
凡草葉之藥，如柏葉、荷葉、茅根、蓟根、十灰散類，必要焦枯，用器蓋在地上，出火性，
存本性，倘如死灰，則白無效矣。
凡有脂膏，如桃、杏、麻仁等，須另末，旋次入眾味，合研則匀。
凡汤剂中，用一切完物，俱破壳研之，如豆蔻、苏子、益智、骨脂之類。不則如米之在壳，
雖煮之終日，米終不熟。职是故也。
凡用香燥，如木香、沉香、砂仁、豆蔻，不宜久煎，点泡尤妙。 








藥品制度法


藥之制度，食品之調和也。食品之加五味，非調和不能足其味。次藥有良毒，不藉修治，豈
能奏效？假如芩、連、知、柏，用治頭面手足皮膚者，須酒炒，以其性沉寒，借酒力可上腾也。用
治中焦，酒洗。下焦生用。黄連去痰火，姜
汁拌炒，去胃火，和土炒；治吞酸，同吴茱萸炒。此各從其宜也。大黄用行太陽經，酒浸，陽明經，
酒洗。況其性寒力猛，氣弱之人，須用煨蒸，否則必寒傷胃也。地黄、知母，下焦藥也，用之須用
酒浸，亦恐寒胃。地黄用治中風，非姜汁浸炒，恐泥膈也。苦参、龙胆，酒浸者，制其苦寒也。當
歸、防己、天麻，酒浸者，助發散之意也。川乌、天雄、附子，其性劣，灰中慢慢炮之裂，去皮臍
及尖，再以童便浸一宿，制其燥毒也。半夏汤泡七次，南星水浸，俱於腊月冰冻二三宿，去其燥性
更妙，用治風痰，俱以姜汁浸一宿。南星治驚痫，以黄牛胆酿陰干，取壯其胆氣也。吴茱萸味惡，須
汤泡七次。麻黄先煮兩沸，去沫，免令人煩闷。山栀仁用泻陰火，炒令色變。水蛭、虻虫、斑蝥、干
漆，非烟盡不能去其毒，生則令人吐逆不已。巴豆性最急劣，有大毒，不去油莫用。大戟、芫花、甘
遂、商陸，其性亦暴，非妙用峻利不已。苍術氣烈，非泔浸經宿，燥性不减。凡用金石并子仁之類，須
各另研細，方可入剂。但制度得法，而藥能施功矣。余見今人索方入市，希图省俭，罔顾有誤，不惟
炮制失宜，抑且真伪未明，多少不合，全失君臣佐使用藥之法。大非求藥治病之心，使反力致誤，伊芳誰
之咎耶？凡事修合，必須选料制度，一如後法，務在至誠，毋得忽也。用火者，必於地上取去火毒
爲妙。倘隨症自有制法，不拘此例。
人参去芦，人乳拌蒸。
生地酒洗。
熟地酒洗，焙。
二門冬水潤，去心。
苍術米泔浸，炒。
白術米泔浸，蒸，切片，蜜水拌炒褐色。
黄蜜炙。
遠志甘草汤浸透，去梗，焙。
升麻、柴胡忌火。
菖蒲去須，焙。
葳蕤蜜水蒸。
山藥蒸。
苡米炒。
當歸去根，酒洗。
二芍酒拌炒。
木香生用理氣，煨用止泄。
甘草生用泻火，熟用補中。
石斛酒浸蒸。
牛膝、川芎酒净。
知母去毛酒炒。
五味嗽生用，補焙用。
贝母去心焙。
紫菀水净，蜜水焙。
澤泻去毛酒焙。
续断酒炒。
甘菊去蒂。
車前酒焙，研。
萆酒浸，焙。
苦参泔水浸，蒸晒。
白芷焙。
防風去芦并叉者。
金银花去枝葉。
茺蔚子忌铁。
麻黄去根節。
黄柏去皮，酒炒。
黄芩酒蒸。
天麻酒浸，溼纸包煨。
干葛生用墜胎，熟解酒毒。
龙胆酒炒。
香附醋、酒、童便可制。
何首乌米泔浸，黑豆蒸。
桔梗略焙。
白豆蔻去衣微炒。
草豆蔻同上。
白附炮去皮臍。
草果去壳。
肉豆蔻面裹煨，忌铁。
砂仁去壳炒，研。
玄胡索、莪術酒炒。
三棱醋炒。
款冬花去枝，蜜水炒。
百部去心，酒洗，焙。
旋復花去蒂，焙。
兜铃水净。
枳壳麸炒。
半夏姜汤泡，煮透。
南星炮去皮臍，冬月研末入牛胆，挂風處。
蒺藜酒炒，去刺。
大黄酒蒸用。
天雄、附子童便浸去皮，切四片，另再用童便加甘草、防風，煮干爲度。
巴戟酒浸，焙。
杜仲酥炙。
仙茅泔浸去赤水。
淫羊藿羊油拌炒。
肉苁蓉酒洗去甲。
菟丝子酒煮，打作饼，晒爲末。
補骨脂酒炒。
益智盐水炒研。
覆盆子去蒂酒炒。
骨碎補去毛蜜蒸。
狗脊去毛酒炒。
商陸黑豆拌蒸。
芫花醋煮，晒。
大戟水煮去骨。
甘遂面裹煨。
郁李仁去皮，研如膏。
常山去芦酒炒。
蓖麻子去壳。
续隨子研去油。
葫芦巴淘净酒焙。
牛蒡酒炒，研。
桑白皮蜜水炒。
山栀子炒黑。
干姜炮。
厚朴姜汁炒。
桃杏仁汤泡去皮尖研。
神曲炒研。
麦芽炒。
莱菔子炒研。
白芥子炒研。
紫苏子炒研。
蓮子去心炒。
山茱萸去核焙。
吴茱萸去閉口，盐汤泡三次，焙。
蜀椒去合口、核，炒。
诃子蒸去核，焙。
青蒿童便浸一宿，晒。
枇杷葉胃病姜汁炙，肺病蜜炙，去毛。
椿樗白皮醋炙。
雷丸酒蒸去皮。
蜜蒙花酒潤焙。
麻仁炒研。
扁豆炒。
乳香、没藥箬上烘出油，同灯心研之，則能細。
山楂去核。
生姜去皮熱，留皮寒。
干漆炒盡烟爲度。
粟壳醋炒。
韭子炒。
葱、蒜忌蜜。
黑白丑酒蒸研。
苏合香酒蒸另研。
丁香忌火。
水蛭、全蝎炒去毒。
乌藥酒炒。
大腹皮水洗，晒。
酸枣仁生醒寐，熟安神。
柏子仁炒。
牡丹皮酒炒。
地榆忌火。
白芨略焙。
决明子炒研。
蝉蜕去翅足，洗。
斑蝥去頭足翅，同大米炒。
葶苈子同米炒。
連翘酒炒。
白僵蚕米泔浸經宿，待涎浮水面取起，焙干去丝及黑
口，研。
穿山甲土炙、酒炙，研。
代赭醋淬，水飛。
雄黄、朱砂另研水飛。
石膏研。
赤白石脂火研，水飛用。
自然铜、磁石醋淬九次，細研水飛。
滑石研，水飛。
炉甘石、青礞石、花蕊石、伏龙肝火研，水飛。
陽起石火，酒淬七次，水飛。
白矾。
龙骨火，水飛，酒煮。
阿胶蛤粉炒。
石决明盐水煮，研，水飛。
牡蛎火，童便淬，研。
珍珠绢包入豆腐中，煮一炷香，研。
鱉甲去肋，酥炙。
鹿茸烙去毛，酥炙。
虎胫骨酥炙。
五靈脂酒飛去沙。
龟甲酒浸炙。
墨火，研。
發入瓦罐中，盐泥封固，存性。
齿火水飛。
海螵蛸炙。
桑螵蛸蒸透再焙。
昆布水净。
海藻水净焙。
绯丹汤泡去黄水，炒令紫色，研。
石硫用猪大腸盛之，水煮三日夜，以皂角汤淘去黑水，再以紫背浮萍同煮，消其火毒。畏細辛
、醋及諸般血。
香附醋、酒、童便可制。
土硫黄辛熱腥臭，止可入疮科外治，不堪服饵。 










病後調理服食法


凡一切病後將愈，表里氣血耗於外，臟腑精神損於内，形體虛弱，倦怠少力，乃其常也。宜安心靜養
，調和脾胃爲要，防風寒，慎起居，戒腦怒，節飲食，忌房勞，除妄想，是其切要。若犯之，即良醫亦難
奏功矣。勿以身命等蜉蝣，如灯蛾之扑焰，自損其躯哉！戒之戒之，例次如下。
初愈務宜衣被適寒溫，如太熱，發渴，心煩，助虛熱；如寒，則又令外邪仍入内。
傷寒時疫，身涼脈緩，宜進青菜汤，疏通余邪，如覺腹中宽爽，再進陳倉米清汤，以開胃中穀氣，一
二日後，可進糜粥盏许，日三四次，或四五六次，慎勿太過。或用陳豆豉，或清爽之物過口，或清水煮白鲞
，醋点极妙。再漸進活鲫魚汤調理百日，方無食復勞復等症。
食後復發熱，宜断穀即愈，服調脾胃之剂，切勿用骤
補、熱藥，須從緩處治，能收全功。
切痛，忌食猪脂、溼面、雞、羊、腻滯、煎炒等物，犯之復發難治。
中風後，忌服辛散香燥等藥，及猪、羊、鹅、雞、魚腥、荞面、蛋，滯氣發病等物。
病後切忌房勞，犯之舌出數寸，死。
勞嗽發熱，水肿喘急，宜淡食，忌盐物。
疟痢後，忌飽食，及香甜、滑利、諸血之物，生冷、梨、瓜之類。
痈疽發背，忌同傷寒。
虛損喘咳骨蒸，忌用大熱溫補等藥，宜服補陰藥，培養真元，庶几可也。
产後切禁寒涼等物，雖在酷暑之日，亦所不宜，世多誤用，以致傷生，特爲拈出。
痘疹後，不善調摄，多致危殆，因其忽略保護故也。
凡病後，如水浸泥墙，已干之後，最怕重復冲激，再犯不救。今具食治方於下，爲保身者之助，并
利畏服藥者，以便於養老慈幼云。 






病後調理服食法


食治秘方


客曰：萬病皆從口入，如何食反能治病耶？蓋草木藥石，得五行之偏氣，如人之得疾。因五臟有偏勝，
則氣血有偏倾。故用偏氣之藥物，治五臟偏勝之氣血，使得歸其正。然中病則已，不可過焉，過則藥又反
能生病也。是故飲食，人赖以養者，貪嗜之，所以有萬病皆從口入之說，亦猶是耳，且五穀得五行之正氣
，尚有是說。蓋飲養陽氣，食養陰
氣，《内經》言之詳矣。五穀爲養，五果爲助，血氣調和，長有天命。何況今人忽而不讲，惟知藥可治
病，不知飲食起居之間，能自省察，得以卻疾延年也，古人食治之方，良有深意，衛生者鑑之。 






病後調理服食法


風門


葱粥治傷風鼻塞，妊娠胎動，产後血晕。
用糯米煮粥，临熟入葱數莖，再略沸食之。
羊脂粥治半身不遂，中風。
用羊脂入粳米、葱白、姜、椒、豉煮粥。日食一具，十日效。
苍耳粥治目暗不明，及諸風鼻流清涕，兼治下血痔疮。
用苍耳子五錢取汁，和米三合，煮食。
乌雞治中風煩熱，言語秘涩，或手足發熱。
用乌雞肉半斤，葱白一握，煮熟。入麻油、盐、豉、姜、椒，再煮令熟，空腹食。
黄牛腦子酒治遠年近日偏正頭風。
用牛腦一个切片，白芷、川芎末各三錢，同入瓷器内，加酒煮熟，乘熱食之，盡量而醉，醉後即卧
，卧醒疾若失。
猪胰酒治赤白癜風。
用猪胰一具，酒浸一時，饭上蒸熟食。不過十具愈。
又方白煮猪肚一枚，食之顿盡，三个愈。切忌房事、 






病後調理服食法


寒門


干姜粥治一切寒冷，氣郁心痛，胸腹胀滿。
用白米四合，入干姜、良姜各一兩，煮食。
生姜煎治反胃羸弱。
生姜切片，麻油煎過爲末，煮粥調食。
生姜酒治霍亂轉筋，入腹欲死，心腹冷疼。
生姜三兩搗，陳酒一升，煮兩三沸服，仍以渣贴疼處。
生姜醋漿治呕吐不止。
生姜一兩，醋漿兩合，银器煎取四合，連渣嚼呷。又杀腹内長虫。
茱萸粥治心氣痛不止，胸腹胀滿。
用吴茱萸二分，和米煮粥食之。
又方川椒茶（治同上）。
丁香熟水治亦同上。
丁香一二粒打碎，入壶倾滚水在内，其香勃然，大能快脾利氣，定痛辟寒。
肉桂酒治感寒身體疼痛。
用辣桂末二錢，溫酒調服。腹痛泄泻，俗以生姜、吴萸、擂酒俱效，如跌扑傷墜疼痛，瘀血爲患，
宜用桂枝。
豆蔻汤治一切冷氣，心腹胀滿，胸膈痞滯，哕逆呕吐，泄泻虛滑，水穀不消，困倦少力，不
思飲食。
用肉豆蔻仁四兩，面裹煨，甘草炒一兩，白面炒四兩，丁香五分，盐炒五錢，共爲末，每服二錢，沸
汤点服，空腹妙。 






病後調理服食法


暑門


绿豆粥解暑渴。
用绿豆淘净，下汤煮熟，入米同煮食之。
绿豆酒治同上。
用绿豆蒸熟，浸酒服。
又方加黄連少许。
桂漿解暑渴，去熱生涼，益氣消痰。
官桂末一兩，白蜜二兩，先以水二斗煎至一斗，候冷入瓷坛中，入桂、蜜二味，搅一二百余遍
，先用油纸一层，外加绵纸數层，以绳封之。每日去纸一重，七日開之，氣香味美，或以蜜封，置
井中一日，冰冷可口。每服一二杯，百病不作。 






病後調理服食法


溼門


薏苡粥去溼氣肿胀，利腸胃，功勝諸藥。
用薏米淘净，对配白米煮粥，入白糖一二匙食。
郁李仁粥治水肿，腹胀喘急，二便不通，體重痛痹，轉動不能，腳氣亦宜。
郁李仁二兩，研汁，和薏米五合，同米煮粥食。
赤豆粥利小便，消水肿腳氣，辟邪疠。
赤豆淘净，同陳倉米对配煮粥，空腹食。
赤小豆飲治水氣胀滿，手足浮肿，氣急煩闷。
赤豆三升，樟柳枝一升，同煮豆熟爲度，空心，去枝取豆食，渴則飲汁，勿食他物，自效。
桑皮飲治水肿，腹胀喘急。
用桑根白皮四兩，和米四合，煮烂可食。
紫苏粥治老人腳氣。
用家园紫苏細搗，入水取汁煮粥，將熟加苏子研汁，搅匀食之。
鲤魚治水肿，滿闷氣急，不能食，皮膚欲裂，四肢
常疼，不可屈伸
用鲤魚十兩，葱白一握，麻子一升，取汁煮作羹，入盐豉姜椒調和，空心慢食。
又方鲤魚二斤，陳皮二兩，煮烂，入青盐少许，拌匀空食。
苍術酒治諸般風溼，疮疡腳氣下重。
苍術三十斤、洗净打碎，以東流水三石，浸二十日，去渣，以汁浸曲，如家造酒法，酒熟任飲，
不拘時，忌桃李。
松節酒治冷風虛弱，筋骨挛痛，腳氣緩痹。一方松葉酒，治同造同。
用松節煮汁，同曲米酿酒飲。松针搗煎亦可。
白石英酒治風溼周痹，肢節溼痛，腎虛耳聋。
白石英、磁石醋淬七次，各五兩，绢袋盛浸酒中五六日，溫飲、如少加酒，盡其力可也。
逡巡酒補虛益氣，去一切風痹溼氣，耐老延年，久服自效。
造法：三月三日，收桃花三兩三錢；五月五日，收馬兰花五兩五錢；六月六日，收脂麻花六兩六錢
，九月九日，收黄甘菊九兩九錢。已上俱陰干，十二月八日取腊水三斗。待春分，取桃仁四十九粒，去皮
尖。白面十斤。同前花和作曲，纸包陰干四十九日聽用。欲造酒，煮糯米饭一升，白水一瓶，曲一丸，用
曲一块封良久，酒即成矣。如淡，再加
曲一丸。
五加皮酒去一切風溼痿痹，壯筋骨，填精髓。
五加皮洗净去梗煎汁，和面米酿成飲之。或切碎袋盛浸酒，煮飲。或加當歸、牛膝、地榆等。
仙靈脾酒治偏風不遂，強筋壯骨。
仙靈脾一斤，袋盛浸無灰酒二斗，封固三日飲之。
女贞皮酒治風虛，補腰膝。
女贞皮切片，浸酒煮飲之。
薏苡酒去風溼，強筋骨，健脾胃。
用薏米粉同曲米酿之，或將袋盛，煮酒飲之亦可。
海藻酒治瘿氣。
用海藻一斤，洗浸，無灰酒日夜細飲。
黄藥酒治諸瘿氣。
用萬州黄藥切片一斤，袋盛浸酒煮飲。 






病後調理服食法


燥門


生地粥滋陰潤肺，及妊娠胎漏，下血目赤。
生地搗汁，米二合，煮熟入汁一合，調匀再煮，加熟蜜少许，空心服。
麻苏粥治产後血晕，汗多便閉，老人血虛風閉，胸腹不快，惡心吐逆。
用家园苏子、麻子各五錢，水淘净微炒，研如泥，水滤取汁，入米煮粥食之。
百部酒治久近一切咳嗽。
百部切炒，袋盛浸酒，频频飲之。
蜜酒孫真人治風疹風癣，肌膚燥痒。
沙蜜一斤，糯米饭一斤，曲五兩，熟水五升，同入瓶内，封七日成酒。寻常以蜜入酒代之。
人乳粥潤肺通腸，補虛養血。
用壯實無疾女人乳汁，俟粥半熟，去汤下乳，代汤煮熟，置碗中，加酥油一二錢，調匀食。
槐枝酒治大麻痿痹。
槐枝煮油，如常酿酒法。
巨勝酒治風虛痹弱，腰膝疼痛。
巨勝子二升，炒薏米二升，生地半斤，袋盛浸酒飲。
蚕砂酒治風緩麻痹，諸節不遂，腹内宿痛。
原蚕砂炒黄，袋盛浸酒服。
紫酒治中風，口偏不語，角弓反張，鼓胀不消。
雞屎白一升，炒焦，投酒中，待紫色频飲。 






病後調理服食法


火門


甘蔗粥治咳嗽虛熱，口干舌燥，涕吐稠粘。
用甘蔗取汁三碗，入米三合煮粥，空心食之。
竹沥粥治痰火如神。
如常煮粥法，以竹沥下半杯，食之。
绿豆酒治陰虛痰火諸疾。
用绿豆、山藥各二兩，黄怕、牛膝、元参、沙参、白芍、山栀、天麦冬、花粉、蜂蜜各一兩半，
當歸一兩二錢，
甘草三錢，以好酒浸之飲。
黄連酒有火症及發熱，不宜飲酒。蓋酒性大熱，助病爲疟，多致不治。倘遇喜庆事，
必欲飲用此。
以黄連、绿豆各一錢，枸杞三錢，浸酒飲。
黄柏酒有相火而好飲者宜。如生疮疥及肌膚不澤，用黄柏一兩，猪胰四兩，生浸飲。
一味猪胰浸酒，令妇人多乳，催乳更妙。
小麦汤治五淋不止，身體壯熱，小便滿闷。
小麦一升，通草二兩，水煎。不時可啜，自效。
甘豆汤治一切煩渴，二便涩少及風熱入腎。
黑豆二合，甘草二錢，生姜七斤，水煎服。
藕蜜膏主虛熱口渴，大便燥結，小便秘痛。
藕汁、蜜各四升，生地汁一升，和匀，慢火熬成膏，
每服半匙，口含噙化，不時用，忌煎炒。
竹葉粥治膈上風熱，頭目赤痛，止渴清心。
竹葉五十片，石膏二兩，水三碗，煎至兩碗，澄清去渣，入米三合煮粥，加白沙糖二錢食。
四汁膏清痰降火，下氣止血。
悉尼、甘蔗、鲜藕、薄荷葉各等分，搗汁，入瓦锅，文火熬膏，频频飲。如無梨，秋白亦可。 






病後調理服食法


調理脾胃門


凡病後脾胃弱，肌肉瘦，擇相宜者食之，以助藥力，絕妙。
人参粥治翻胃吐酸，及病後脾弱。
用粟米一合煮粥，入人参末、姜汁各五錢，和匀空心食。
門冬粥治咳嗽及翻胃。
用麦門冬浸汁，和米煮粥，妊妇食之亦宜。
粟米粥治脾胃虛弱，呕吐不食，漸加羸。
粟米、白曲等分，煮粥，空心食，极養胃氣。一人病淋，性不可服藥，予令日啖此粥，絕去他味
，旬日减，月余痊。飲食妙法。
理脾糕治老人小兒脾泄水泻。
用松花一升，百合、蓮肉、山藥、薏米、芡實、白蒺藜各末一升，粳米粉一斗二升，糯米粉三升，
砂糖一斤，拌匀蒸熟，炙干食之。一方加砂仁末一兩。
苏蜜煎治噎病吐逆，飲食不進。
紫苏葉二兩，白蜜、姜汁各五合，和匀，微火煎沸，每服半匙，空心細咽。
姜橘汤治胸滿闷結，飲食不下。
用生姜二兩，陳皮一兩，空心水煎服。
芡實粥益精氣，強智力，聪耳目。
用芡實去壳三合，新者研如膏，陳者作粉，和粳米三合，煮粥食。
蓮子粥治同上，健脾胃，止泄痢。
蓮肉一兩，去衣煮烂，研細入糯米三合，煮粥食。
鹿豆粥益精補脾，又治霍亂吐泻。
白扁豆半斤，先煮豆烂去皮，入人参二錢，下米煮粥。
山藥粥補下元，固腸止泻。
怀庆山藥爲末四分，配六分米煮食。
茯苓粥治脾虛泄泻，又治不寐。
粳米二合，茯苓末一兩，煮好，再下苓末一兩，再煮烂食。
萝卜粥消食利膈。
萝卜大者一个，配米二合煮食。
胡萝卜粥宽中下氣，煮法同上。
苏子粥下氣利膈。
紫苏子微炒一合，研汁去渣，粥好下汁，再煮食之。
茴香粥和胃治疝。
用小茴香炒，煎汤去渣，入米煮粥食。
胡椒粥、吴茱萸粥并治心腹疼痛。煮法同上。
蓮肉糕治病後胃弱，不消水穀。
蓮肉、粳米各炒四兩，茯苓二兩共爲末，砂糖調和，每用兩许，白汤送下。
豆麦粥治飲食不住口，仍易饑饿，近似中消。
用绿豆、糯米、小麦各一升，炒熟爲末，每用末一升，滚水調服。
清米汤治泄泻。
用蚤米半升，東壁土一兩，吴萸三錢，同炒香熟，去土、萸，取米煎汤飲。
米飲治咽中作哽，下食則塞，反胃不止。
用杵頭糠炒一兩，煮米飲，調匀，空心食。
黄雞馄饨治脾胃虛弱，少食痿黄，益臟腑，悦顏色。
用黄雞肉五兩，白面二兩，葱白二合，切作馄饨，入咸椒豉和之，煮熟空心食。
松子粥潤心肺，和大腸。同米煮粥食。
炒面入粥同食，止白痢。
燒盐入粥同食，止血痢。 






病後調理服食法


氣門


杏仁粥治上氣咳嗽。
扁杏仁去皮尖二兩，研如泥，或加猪肺，同米三合，煮食。
莱菔子粥治氣喘。
用莱菔子，即萝卜子三合，煮粥食。
猪腎粥治腳氣顽痹，行履不便，疼痛不止。
猪腎兩枚，切碎，葱白五莖，米三合，同煮，临熟加盐、豉、椒調和食之。
羊腎粥、鹿腎粥法同治同。
雞肝粥、羊肝粥并補肝明目，煮法同上。
鹿胶粥治諸虛，助元陽。煮粥入胶，熔化即是。
虎骨酒治臂胫疼痛，曆節風，腎虛膀胱氣痛。
虎胫骨一具，炙黄打碎，同曲米如常造酒飲。
霹雳酒治疝氣偏墜，妇女崩中下血，胎产不下。
用铁锤火燒赤，淬入酒中飲之。 






病後調理服食法


血門


阿胶粥止血補虛，厚腸胃，又治胎動不安。
糯米煮粥，临熟入阿胶末一兩，和匀食。
桑耳粥治五痔下血，常煩熱羸瘦。
桑耳二兩，取汁，和粳米三合，煮熟，空心食。
槐茶治風熱下血，明目益氣，止牙疼，利臟腑，順氣道。
嫩槐葉蒸熟晒干，每日煎如茶法。
柏茶止血滋陰。
侧柏葉晒干，煎汤代茶飲。
醍醐酒治鼻衂不止。
萝卜自然汁，入好酒一半，和匀溫服。
韭汁酒治赤痢，又治心痛，以其散氣行血。
連白韭菜一把，去梢取汁，和酒一杯溫服。
馬齿苋羹治下痢赤白，水穀不化，腹痛。
馬齿苋菜煮熟，入盐、豉，或姜、醋，拌匀食之。
猪胰片治肺損，嗽血咯血。
猪胰切片，煮熟，蘸薏仁末，空心服，如肺痈，米飲調下。
羊肺肝腎治吐血咯血，損傷肺腎及肝，隨臟引用，或肺或肝或腎，煮熟切片，蘸白芨末食。
欲试血從何經來，用水一碗，吐入水中，浮者肺也，沉者腎也，半浮半沉者肝也。 






病後調理服食法


痰門


苏子酒主消痰下氣，潤肺止咳。
家紫苏子炒研，绢袋盛之，浸酒中，日日飲之。 






病後調理服食法


陰虛門


（忌酒）
芡實粥見前脾胃門。
枸杞粥治肝家火旺血衰，益腎氣。
甘州枸杞一合，米三合，煮食。
又方采鲜葉如常煮粥食，入盐少许，空腹食佳。
鳗魚補虛勞，杀虫，治肛門肿痛，痔久不愈。
鳗魚細切，煮作，入盐、豉、姜、椒，空心食。
牛乳粥補虛羸。
如常粥内加入牛乳和匀食。
羊肝粥。雞肝粥、雞汁粥，并治虛勞。 






病後調理服食法


陽虛門


羊肉羹治下焦虛冷，小便频數。
羊肉四兩，羊肺一具，細切，入盐、豉，煮作羹，空心食。
胡桃粥治陽虛腰疼及石淋五痔。
胡桃肉煮粥食。
又浸酒方加小茴香、杜仲、補骨脂。
桂花酒酿成玉色，香味超然，非世間物也。
羊羔酒大補元氣，健脾胃，益腰腎。
宣和化成殿方，用糯米一石，如常浸漿取蒸，再入肥嫩羊肉七斤，曲十四兩，杏仁一斤，同煮烂，
連汁拌饭，加入木香一兩，锉同酿，勿犯水，十日熟。 






病後調理服食法


諸虛門


参歸腰子治心氣虛損，自汗。
人参五錢，當歸四兩，猪腎一枚，細切，同煮食之，以
汁送下，或用山藥搗丸，如桐子大，每服三十丸，空心溫酒下。多服乃佳。
煨腎法治腎虛腰痛。
猪腎一枚，薄切五七片，以椒盐淹去腥水，以杜仲末三錢在内，包以薄荷，外加溼纸，置火内煨熟，
酒下。如脾虛，加補骨脂炒末二錢。
猎腎酒治同上。
用童便二鍾，好酒一鍾，以瓷瓶贮之，取猪腎一对入内，黄泥封固，日晚時以慢火養熟，至中夜止五
更初，以火溫之，發瓶飲酒，食腰子。病笃者只一月效。平日虛怯尤宜食，絕勝金石草木之藥也。
猪肚方治虛羸乏氣。
人参五錢，干姜、胡桃各二錢，葱白七莖，糯米三合，爲末，入猪肚内扎緊，勿以泄氣，煮烂空心服，
以好酒一二杯送之。
牛乳方老人最宜，補心脈，安心神，長肌肉。爲人子者，常當供之，或爲乳饼、乳腐，较諸物勝。
山藥酒補虛損，益顏色，又治下焦虛冷，小便频數。
用酥一匙，於铛中熔化，入山藥末熬令香，入酒一杯，調匀，空心飲。
生栗方治腳氣及腎氣損，脚膝無力。
用生栗蒸熟風干，每日空心食十枚，效甚。
水芝丸補五臟諸虛。
蓮肉一斤去心，入猪肚内扎定，煮烂搗丸，如桐子大，每三四十丸，空心酒下。
以上諸方，其治病之功，勝於藥石。人但知藥能治病，而不知食能治病。孫真人有言曰：醫者先曉病原，知其所犯，
以食治之，食療不愈，然後议藥。不特老人小兒相宜，凡颐養及久病厭藥者，亦未爲不可也。


 
	
	




校对参考

繁体版：https://ctext.org/searchbooks.pl?if=gb&searchu=寿世青编


简体版：https://www.zysj.com.cn/so.html#寿世青编

勿藥須知

臞仙曰：古神聖之醫能療人之心，預使不至於有疾。今之醫者惟知療人之疾，而不知療人之心，是猶舍本而逐末也。不窮其源而攻其流，欲求疾愈，安可得乎？殊不知病由心生，孽由人作。佛氏謂一切唯心造，良不誣矣。所以人之七情内起，正性顛倒，以致大疾纏身，誠非醫藥所能治療，蓋藥能治五行生克之色身，不能治無形之七情；能治七情所傷之氣血，不能治七情忽起忽滅、動靜無端之變幻。故臞仙又曰：醫不入刑官之家，藥不療不仁者之疾。蓋福有所主，禍有所司，報復之機，無一不驗。因有天刑之疾，自戕之疾。其天刑之疾，由夙世今生所積過愆，天地譴之以致斯疾，此孽源於心也；其自戕之疾者，風寒暑溼之所感，酒色性氣之所傷，六欲七情生於内，陰陽二氣攻於外，此病生於心也。《仙經》曰：煉精化氣，煉氣化神，煉神還虛。噫！將從何處煉乎？總不出於心耳。故凡思慮傷心，憂悲傷肺，忿怒傷肝，飲食傷脾，淫欲傷腎。藥之所治，只有一半，其一半則全不係藥方，唯要在心藥也。或曰：何謂心藥？予引林鑑堂詩曰：自家心病自家知，起念還當把念醫，只是心生心作病，心安那有病來時？此之謂心藥。以心藥治七情内起之病，此之謂療心。予考曆代醫書之盛，汗牛充棟，反復詳明，其要主於却疾。然《内經》有一言可以蔽之，曰『不治已病治未病』是也。治有病不若治於無病，療身不若療心。吾以謂使人療，不若先自療也。 


療心法言

《素問·天真論》曰：恬淡虛無，真氣從之，精神内守，病安從來？


老子曰：人生以百年爲限，節護乃至千歲。如膏之小炷與大炷耳。人大言我小語，人多煩我少記，人悸怖我不怒。淡然無爲，神氣自滿。此長生之藥。


劉河間曰：形者生之舍也，氣者生之元也，神者生之制也。形以氣充，氣耗形病，神依氣立，氣合神存。修真之士，法於陰陽，和於術數。持滿禦神，專氣抱一。以神爲車，以氣爲馬。神氣相合，可以長生。又曰：長生之術，形氣貴乎安，安則有倫而不亂。精神貴乎保，保則有要而不耗。故保養之道，初不離乎形氣精神。


達摩曰：心不緣境，住在本源。意不流散，守於内息。神不外役，免於勞傷。人知心即氣之主，氣即形之根。形者氣之宅，神形之具，令人相因而立。若一事有失，即不合於至理，可能久立焉乎？


老子曰：不見可欲，使心不亂。


《直指》曰：清謂清其心源，靜謂靜其氣海。心源清則外事不能擾，性定而神明；氣海靜則邪欲不能作，精全而復實。


《指歸》曰：游心於虛靜，結志於微妙，委慮於無欲，指歸於無爲。故能達生延命，與道爲久。


《妙真經》曰：人常失道，非道失人。人常去生，非生去人。故養生者，慎勿失道；爲道者，慎勿失生。使道與生相守，生與道相保。


《元道真經》曰：生可冀也，死可畏也。草木根生，去土則死。魚鱉沉水，去水則死。人以形生，去氣則死。故聖人知氣之所在，以爲身寶。


《仙經》曰：精氣神爲内三寶，耳目口爲外三寶。常令内三寶不逐物而流，外三寶不誘中而擾。


又曰：毋勞爾形，毋搖爾精。歸心靜默，可以長生。


《定觀經》曰：惟令定心之上，豁然無覆；定心之下，曠然無塞。舊孽日鎖，新孽不造。無所挂礙，迥脱塵病。


又曰：唯滅動心，不滅照心。但凝空心，不凝住心。


重陽祖師曰：老人於十二時中行住坐卧，一切動中，要把心似泰山，不搖不動，謹守四門，眼耳鼻口，不令内入外出。此名養壽緊要。


《真人大計》曰：奢懶者壽，慳靳者夭，放散劬勞之異也。田夫壽，膏粱夭，嗜欲多少之驗也。處士少疾，游子多患，事務簡煩之殊也。故俗人競利，道士罕營。


《唐書》曰：多記損心，多言耗氣。心氣内損，形神外散，初雖不覺，久則爲弊。


《元始真經》曰：喜怒損性，哀樂傷神，性損則害生，故養性以全氣，保神以安身，氣全體平，身安神逸。此全生之訣也。


《洞神經》曰：養生以不損爲延年之術，不損以爲有補衛生之䌆。


《天真論》曰：外不勞形於事，内無思想之患。以恬愉爲務，以自得爲功。形體不敝，精神不散。


《莊子》曰：能遵生者，雖富貴不以養傷身，雖貧賤不以利累形，又曰：吾生也有涯，而智也無涯，以有涯逐無涯，始矣已而。爲智者，殆而已矣。


《秋聲賦》云：奈何思其力之所不及，憂其智之所不能。宜其渥然丹者爲槁木，黟然黑者爲星星，此士大夫通患也。又曰：百憂藏其心，萬事勞其形。有動於中，必搖其精。人常有多思多憂之患，方壯遽老，方老遽衰。反此亦長生之法。


孫思邈曰：多思則神殆，多念則智散，多欲則智昏，多事則勞形，多言則氣乏，多笑則傷藏，多愁則心懾，多樂則語溢，多喜則妄錯昏亂，多怒則百節不定。


《小有經》曰：才所不勝而強思之，傷也；力所不任而強舉之，傷也；深憂而不解，重喜而不釋，皆傷也。


《淮南子》曰：太喜墜陽，太怒破陰，是以君子有節焉。


《玄珠》曰：起居不節，用力過度，則脈絡傷，傷陽則衂血，傷陰則下血。


《書》曰：行走勿語，傷氣，語多則住而再語。笑多則腎轉腰疼。


《神仙傳》曰：養壽之道，但莫傷之而已。


《素問》曰：食飲有節，起居有常，不妄作勞，故能形與神俱，而盡終其天年。


《真訓》曰：眼者身之鏡，耳者體之牖，視多則鏡昏，聽眾則牖閉。面者神之庭，髮者腦之華，心悲則面焦，腦减則发素。精者體之神，明者神之寶，勞多則精散，營竟則明消。


《妙真經》曰：視過其目者明不居，聽過其耳者精不守，愛過其心者神不居，牽過於利者動則懼。


《真誥》曰：鏡以照面，智以照心，鏡明則塵垢不染，智明則邪惡不生。


《陰符經》曰：淫聲美色，破骨之斧鋸也。世之人不能秉靈燭以照迷情，持慧劍以割愛欲。流浪生死之海，害生於恩也。


《河图帝視萌》曰：侮天地者凶，順天時者吉，春夏樂山高處，秋冬居卑深藏。吉利多福，壽考無窮。


《西山記》曰：一體之盈虛消息，皆通乎天地，應乎萬類，和之於始，和之於終，靜神滅想，生之道也。


《衛生訣》云：凡人一日一夜，一萬三千五百息，未嘗休息。减之一息則寒，加之一息則熱。脏腑不和，諸疾生焉。故元氣在保養，穀神在守護。


呂洞賓曰：寡言語以養氣，寡思慮以養神，寡嗜欲以養精。精生氣，氣生神，神自靈也。是故精絕則氣絕，氣絕則命絕也。是故精氣神，人身之内三寶也。


齊丘子曰：喬松所以能凌霜雪者，藏正氣也；美玉所以能犯烈火者，蓄至精也。是以大人晝運靈旗，夜錄神芝，覺所不覺，思所不思，可以冬禦風而不寒，夏禦火而不熱。故君子藏正氣，可以遠鬼神，伏奸佞。蓄至精者，可以保生靈，躋福壽，是以貴乎養氣也。


《素問》曰：謹和五味，骨正筋柔，氣血以流，腠理以密，長有天命。又曰：食風者靈而延壽算，食穀者多智而勞形神，食草者癡愚而力足，食肉者勇鄙而多嗔，服氣者常存而得道。《傳》曰：雜食者，百病妖邪所鍾。所食愈少，心愈開，年愈益，所食愈多，心愈塞，年愈損焉。所以服氣者千年不死，故身飛於天，食穀者千百皆死，故形歸於地。


《白玉蟾》曰：薄滋味以養氣，去嗔怒以養性，處卑下以養德，守清靜以養道。


學山曰：食飲有節，脾土不泄；調息寡言，肺金自全；動靜以敬，心火自定；寵辱不驚，肝木自寧；恬然無欲，腎水自足。


益州老人曰：凡欲身之無病，必須先正其心，使其心不亂求，心不狂思，不貪嗜欲，不著迷惑，則心君泰然矣。心君泰然，則百骸四體雖有病不難治療。獨此心一動，百患爲招，即扁鵲華佗在旁，亦無所措手矣。 


林鑑堂安心詩

我有靈丹一小錠，能醫四海羣迷病。些兒吞下體安然，管取延年兼接命。


安心心法有誰知？卻把無形妙藥醫。醫得此心能不病，翻身跳入太虛時。


念雜由來業障多，憧憧擾擾竟如何？驅魔自存玄微訣，引入堯天安樂窝。


人有二心方顯念，念無二心始为人。人心無二渾無念，念絕悠然見太清。


這也了時那也了，紛紛攘攘皆分曉。雲开萬里見清光，明月一輪圓皎皎。


四海遨游養浩然。心連碧水水連天。津頭自存漁郎問，洞里桃花日日鲜。


《性理》曰：夫人之心，皆明鏡也。聖人特不塵之耳。夫人之心，皆止水也，聖人特不波之耳。又朱晦𤲅曰：學人常要提醒此心，惺惺不昧，如日中天，羣邪自息，同一旨也。


養心說

夫心者，萬法之宗，一身之主，生死之本，善惡之源，與天地而可通，爲神明之主宰，而病否之所由係也。蓋一念萌動於中，六識流轉於外，不趨乎善，則五内顛倒，大疾纏身。若夫達士則不然，一真澄湛，萬禍消除。老子曰：夫人神好清而心擾之，人心好靜而欲牽之。常能遣其欲而心自靜，澄其心而神自清，自然六欲不生，三毒消滅。孟子曰：養心莫善於寡欲。所以妄想一病，神仙莫醫。正心之人，鬼神亦憚，養與不養故也。目無妄視，耳無妄聽，口無妄言，心無妄動。貪嗔癡愛，是非人我，一切放下。未事不可先迎，遇事不宜過擾。既事不可留住，聽其自來，應以自然，信其自去，忿懥恐懼，好樂憂𠅤，皆得其正，此養之法也。


養肝說

夫肝者，魂之處也，其竅在目，其位在震，通於春氣，主春升發動之令也。然木能動風，故《經》曰：諸風掉眩，皆屬於肝。又曰：陽氣者，煩勞則張，精絕辟積於夏，使人煎厥。設氣方升，而煩勞太過，則氣張於外，精絕於内。春令邪辟之氣積久不散，至夏未痊，則火旺而真陰如煎，火炎而虛氣逆上，故曰煎厥。按《脈解論》曰：肝氣失治，善怒者名日煎厥。戒怒養陽，使生生之氣相生於無窮。又曰：大怒則形氣絕，而血菀於上，使人薄厥。菀，結也。怒氣傷肝，肝爲血海，怒則氣上，氣厥則絕，所以血菀上焦，相迫曰薄，氣逆曰厥，氣血俱亂，故曰薄厥。積於上者，勢必厥而吐也。薄厥者，氣血之多而盛者也。所以肝藏血，血和則體澤，血衰則枯槁，故養肝之要在乎戒忿，是摄生之第一法也。


養脾說

脾者後天之本，人身之倉廪也。脾應中宫之土，土爲萬物之母。如嬰兒初生，一日不再食則饑，七日不食則腸胃涸絕而死。《經》曰：安穀則昌，絕穀則亡。蓋穀氣入胃，洒陳六腑而氣至和，調五脏而血生，而人資以爲生者也。然土惡溼而喜燥，飲不可過，過則溼而不健；食不可過，過則壅滯而難化，病由是生矣。故飲食所以養生，而貪嚼無厭，亦能害生。《物理論》曰：穀氣勝元氣，其人肥而不壽。養性之術，常令穀氣少則病不生。穀氣且然，矧五味餍飫爲五内害乎！甚而廣搜珍錯，爭尚新奇，恐其性味良毒，與人脏腑宜忌，尤未可曉。故西方聖人使我戒杀茹素，本無異道。人能戒杀則性慈而善念舉，茹素則心清而腸胃厚。無嗔無貪，罔不由此。外考禽獸肉食，穀者宜人，不可不慎。


養肺說

肺者脏之長也，心之華蓋也，其藏魄，其主氣，統領一身之氣者也。《經》曰：有所失亡，所求不得，則發肺鳴，鳴則肺熱葉焦。充之則耐寒暑，傷之則百邪易侵，隨事痿矣。故怒則氣上，喜則氣緩，悲則氣消，恐則氣下，驚則氣亂，勞則氣耗，思則氣結。七情之害，皆氣主之也。直養無害，而後得其所以浩然者，天地可塞，人之氣與天地之氣可一也，道氣可配，人之氣與天地之氣可通也。先王以至日閉关，養其微也。慎言語，節飲食，防其耗也。


養腎說

腎者先天之本，藏精與志之宅也。《仙經》曰：『借問如何是玄牝，嬰兒初生先兩腎。』又曰：『玄牝之門，是爲天地根。』是故人未有此身，先生兩腎，蓋嬰兒未成，先結胞胎，其象中空，一莖透起，形加蓮蕊。一莖即臍帶，連蕊即兩腎也，爲五脏六腑之本，十二脈之根，呼吸之主，三焦之原。人資以爲始，岂非天地之根乎，而命寓焉者。故又曰：『命門天一生水，故曰坎水。』夫人欲念一起，熾若炎火，水火相克，則水熱火寒，而靈臺之焰，藉此以滅矣。使水先枯涸，而木無所養，則肝病。火炎則土燥而脾敗，脾敗則肺金無資，咳嗽之症成矣。所謂五行受傷，大本已去，欲求長生，岂可得乎！《莊子》曰：『人之大可畏者，衽席之間不知戒者故也，養生之要，首先寡欲。』嗟乎！元氣有限，情欲無窮。《内經》曰：『以酒爲漿，以妄爲常，醉以入房，以竭其精，此當戒也。然人之有欲，如树之有蠹，蠹甚則木折，欲熾則身亡。』《仙經》曰：『無勞爾形，無搖爾精，無使爾思慮營營，可以長生，智者鑑之。』 


齋說

夫世之持齋，往往以齋之說爲誤，何也？茹素而已，不復知有齋之實事。意謂茹素可以弭災集福，卻病延年，則謬矣，《玉華子》曰：『齋者，齊也。齊其心而潔其體也，岂僅茹素而已。』所謂齊心者，澹志寡營，輕得失，勤内省，遠葷酒；潔其體者，不履邪徑，不視惡色，不聽淫聲，不爲物誘。入室閉户，燒香靜坐，方可謂之齋也。誠能如是，則身中之神明自安，升降不礙，可以卻病，可以長生，可以迪福弭罪。


食忌說

《太乙真人七禁文》其六曰：『美飲食，養胃氣。』彭鶴林云：『夫脾爲臟，胃爲腑，脾胃二氣，互相表裏。』胃爲水穀之海，主納水穀，脾在中央，磨而消之，化爲氣血，以灌溉臟腑，榮養周身。所係最重修養之士，不可不美其飲食以調之。所謂致者，非水陸畢具異品珍饈之謂也。要在乎生冷勿食，麄硬勿食，勿強食，勿強飲。先饑而食，食不過飽；先渴而飲，飲不過多。孔子曰：『食饐而餲，魚餒而肉敗不食，色惡不食，臭惡不食，失飪不食，不時不食。』凡此者皆損胃氣，非惟致疾，亦乃傷生，欲希長年，斯宜深戒，而奉老慈幼，與觀颐者審之。


食飲以宜

飲食之宜，當候已饑而進食，食不厭細嚼，仍候焦渴而引飲；飲不厭細呷，毋待饑甚而食；食勿過飽，時覺渴甚而飲，飲勿過多。食不厭精細，飲不厭溫熱。五味毋令勝穀味，肉味毋令勝食氣。食必先食熱，後食冷。


居室安處論

天隱子曰：『吾謂安處者，非華堂寰宇，重䄄廣榻之謂也，在乎南面而坐，東首而寢，陰陽適中，明暗相半。』屋無高，高則陽盛而明多；屋無卑，卑則陰盛而暗多。故明多則傷魄，暗多則傷魂，人之魂陽而魄陰。苟傷明暗，則疾病生焉。此所謂居處之室，尚使之然。況天地之氣，有亢陽之攻肌，淫陰之侵體，豈可不防慎哉。修身之士，倘不法此，非安處之道。曰：『吾所居室，四邊皆窗户，遇風即合，風息即開；吾所居室，前簾後屏，太明即下簾，以和其内映，太暗則捲簾，以通其外耀。』内以安心，外以安目，心目俱安，則身安矣。明暗且然，況太多思慮，太多情欲，豈能安其内外哉。


居處宜忌說

《保生要錄》曰：『人之家室，土厚水深，居之不疾。』凡人居處，隨其方所，皆欲土厚水深。土欲堅潤而黄，水欲甘美而清。常坐之處，令其四面周密，勿令小有細隙，致風得入，人不易知，其傷人最重，初時不覺，久能中人。夫風者，天地之氣也，能生成萬物，亦能損人，有正有邪故耳。初入腠理，漸至肌膚，内傳經脈，達臟腑，傳變既深，爲患不小。故《素問》云：『夫上古聖人之教下民也，皆謂之虛邪賊風，避之有時。』又《養生書》云：『避風如避箭。』若盛暑所居，兩頭通屋，衖堂夾道，風回涼爽，其爲害尤甚，養生者當慎之。

